title: Frenuloplastia

text: VY-plastia aloitetaan V-muotoisella viillolla frenulumista suunnaten V:n kärki kohti scrotumia. Tämän jälkeen Irrotellaan nahka subcutiksesta ja venytetään frenulum mahdollisimman suoraksi, jolloin yhteen ommeltavat kohdat muodostavat Y:n muotoisen jäljen. Lisäpituus frenulumiin otetaan esinahan ympärysmitasta, joten jälkivaivana voi jäädä lievää parafimoosia.


title: Frenuloplastia

text: Frenuloplastiassa toipuminen kestää muutamasta viikosta kuukauteen, hoitoina ilmakylpyjä sekä vesihuuhtelua useita kertoja päivässä. Välittömästi leikkauksen jälkeen haava-alueelle voidaan laittaa lyhyeksi aikaa niin sanottu rasvalappu.


title: Cashmere Mafia

text: Cashmere Mafia on ABC-kanavalla vuonna 2008 esitetty yhdysvaltalainen draamasarja, jota tehtiin vain seitsemän jaksoa. Sarja kertoo neljästä naisesta, joille ura on kaikki kaikessa – ainoastaan heidän keskinäinen ystävyytensä menee sen edelle.


title: Cashmere Mafia

text: Alun perin ABC tilasi sarjasta 13 jaksoa, mutta WGA:n käsikirjoittajien lakko keskeytti tuotannon seitsemän jakson jälkeen, ja sarjan aiottua ensiesitystä lykättiin sen vuoksi marraskuusta 2007. ABC ei uusinut sarjaa toiselle tuotantokaudelle.


title: Cashmere Mafia

text: Suomessa Nelonen esitti "Cashmere Mafian" kaikki jaksot kesällä 2008.


title: PANNAfootball

text: Panna-football on jalkapallosta kehitetty taitopeli, jossa pelaajilta vaaditaan äärimmäistä koordinaatiota sekä pallon hallintaa. Laji on lähtöisin Surinamesta. Peliä pelataan enimmäkseen kaduilla ja kentillä enimmäkseen Alankomaissa ja Britanniassa. Pannaa pelataan joko 1v1 tai 2v2 -pelinä.


title: PANNAfootball

text: Pannan voittaja: Kaksi paria aloittaa pelaamisen ja voittaja jää häkkiin, hävinnyt ulos odottamaan vuoroaan. Uusi pari sisään, sama systeemi. Sovitun minuuttiajan tai pelien lukumäärän jälkeen katsotaan kuka jää voittajana eli "pannan kuninkaana" häkkiin.


title: PANNAfootball

text: Pannassa käytetään lähes samanlaisia sääntöjä kuin normaalissa jalkapallossa. Pelissä on myös fair play -periaate. Pannamaali, eli pallo vastustajan jalkojen välistä maaliin, päättää pelin heti. Peliaika on kolme minuuttia ja jos ottelussa ei tule pannamaalia, pelin voittaa se, jolla on enemmän pisteitä pelin loppuessa. Jos taas peli päättyy tasapeliin peliaikaa tulee yksi minuutti lisää tai voittaja arvotaan.


title: PANNAfootball

text: Peliareena on pyöreä 6-metrinen häkki, jossa on pienet maalit kummallekin joukkueelle. Käytössä on ollut erimuotoisia sekä kokoisia pienpeli-areenoita.


The Suite Life of Zack & Cody: Tipton Caper on Disneyn tuottama videopeli, joka on tehty pelikonsolille "Game Boy Advance". Peli julkistettiin 24. lokakuuta 2006. Pelin hahmot on otettu televisiosarjasta "Zackin ja Codyn viiden tähden elämää".


title: Lomamatkat

text: Lomamatkat oli suomalainen valmismatkoja myyvä matkatoimisto. Alun perin Suomen Kommunistisen Puolueen omistama yhtiö kuului vuodesta 2016 samaan matkakonserniin kuin Matka-Vekka. Yhtiön omistaa islantilainen Primera Travel Group -yhtiö. Toukokuussa 2016 Primera ilmoitti luopuvansa Lomamatkat-tavaramerkistä ja toimivansa jatkossa pelkästään brändillä Matkavekka.


title: Lomamatkat

text: 1990-luvun alkuun asti Lomamatkat Oy:n omisti Suomen Kommunistinen Puolue Variant-yrityksen kautta. Kesäkuussa 1992 Lomamatkat meni konkurssiin. Vuonna 2000 espanjalainen Finspan osti 70 prosenttia Lomamatkojen osakkeista. Vuonna 2002 Matka-Vekka osti Lomamatkat Finspanilta ja yksityisiltä omistajilta. Primera Holidays Oy syntyi tammikuussa 2016, kun Matkatoimisto Oy Matka-Vekka ja matkanjärjestäjä Lomamatkat yhdistyivät. Matkavekka ja Lomamatkat jatkoivat Primera Holidays Oy:n tuotemerkkeinä ja erillisinä verkkokauppoina kesään 2017 asti, jolloin Lomamatkat-tuotemerkistä luovuttiin.


title: Lomamatkat

text: Primera Travel Groupin aikana Lomamatkojen nimellä myydyt valmismatkat lennettiin pääasiassa Primera Airilla, yhtiön omalla charter-lentoyhtiöllä. Toisinaan käytettiin myös Finnairia, Onur Airia ja Jet Timeä. Lentäjät ja muu miehistö olivat osittain suomalaisia.


title: Ukkoskuuro

text:
Ukkoskuuro on voimakas sadekuuro, johon liittyy ukkosta. Ukkoskuuron synnyttää ukkospilvi "Cumulonimbus". Ukkoskuurot ovat yleisiä tilanteissa, jolloin ilmakehä on hyvin epävakaa.
Ukkoskuuroihin voi liittyä vaarallisia salamaiskuja, suuria rakeita ja hyvin voimakkaita, puita kaatavia syöksyvirtauksia ja pieniä pyörremyrskyjä, trombeja. Ukkoskuuron rankan sateen alue on läpimitaltaan 1–20 km ja elinikä on tavallisimmin noin puoli tuntia, mutta monesta ukkoskuurosta koostuvat monisoluiset ukkoset ovat huomattavasti pitkäikäisempiä ja suurempia. Monesti ukkoskuurojen esiintymisalueet ovat laajoja, 100–300 km:n läpimittaisia epävakaita alueita ilmakehässä. Ukkoskuuropilvi on valtava kumpupilvi, jonka yläosissa näkyy monesti kuituisuutta, usein alasimen muotoisena. Lähellä olevan ukkospilven alaosia näyttää tummansinertävältä tai mustalta. Ukkoskuurot ovat yleisimpiä iltapäivällä, alkuillasta ja iltayöstä kesäkuun puolivälistä elokuun puoliväliin, mutta niitä voi esiintyä muinakin vuodenaikoina. Rannikoilla ukkoskuuroja saattaa esiintyä hyvinkin myöhään syksyllä.


title: Ukkoskuuro

text:
Ukkospilvi on hyvin paksu pilvi, jonka kosteus on lähtöisin yleensä alempaa ilmakehässä. Näin ukkosen synty edellyttää korkealle nousevaa kosteaa ilmavirtausta, jota edistää korkea lämpötila maan pinnalla ja kylmyys ylemmässä ilmakehässä. Tällöin ilmakehä on epävakaa. Yleensä ilmakehän yleistä epävakautta edistävät auringon lämmitys ja erilaiset säähäiriöt.
Suomessa ukkoskausi on toukokuusta syyskuuhun, ja kovimmat ukkoset ovat yleensä kesäkuun puolivälistä heinäkuun loppuun. Ukkospilvi syntyy kasvamalla kumpupilvestä. Nuori ukkospilvi on kuin valtava kumpupilvi, vanhassa näkyy kuituinen alasin.


title: Ukkoskuuro

text:
Ukkosen sanotaan monesti syntyvän kylmän ja lämpimän ilmamassan törmätessä. Usein sanonta pitääkin paikkansa, kylmässä rintamassa kylmä, kuivahko ilma tunkeutuu lämpimään, kosteaan ilmamassaaan kiilan tavoin. Tämä ajaa edellään olevan lämpimän kostean ilman nousuliikkeeseen.
Niin sanotut iltapäiväkuurot, joihin joskus liittyy ukkosia, syntyvät lämpimän ja kostean ilman kohotessa nopeasti ylöspäin, vaikkei kylmää rintamaa esiinnykään.
Suomessa kaakkoinen lämmin ilmavirtaus voimistaa näitä lämpöukkosia eli ilmamassaukkosia.


title: Ukkoskuuro

text: Yksisoluista ukkosta sanotaan säätieteilijöiden kielessä "poppareiksi" eli "popcorn-ukkosiksi", koska ne ovat popcorn-jyvien tapaisesti erillään.


title: Ukkoskuuro

text: Ukkosta ei synny, jos ilmakehän yläosissa on lämmintä ilmaa inversiokerroksena, joka estää nousuvirtauksen. Tällöin syntyy tasaisia kumpukerrospilvilauttoja ja pannukakkumaisia kuuropilviä. Voimistuva nousuvirtaus voi silti rikkoa inversion ajan kuluessa ja aloittaa ukkosen.


title: Ukkoskuuro

text: Jotta ukkonen alkaisi, pilvessä tapahtuvan nousuvirtauksen on noustava niin korkealle, että syntyy lunta, rakeita, lumirakeita ja jääneulasia, joiden hankaus synnyttää suuren hankaussähkövarauksen. Lumirakeet ja jääneulaset vaihtavat varauksia törmätessään, koska niissä on eri tavoin sähköistyvä kiderakenne. Ukkospilven voimakas nousuvirtaus nostaa kevyemmät, positiivisesti varautuneet jäähiutaleet ylöspäin, ja painavammat negatiivisesti varautuneet jäähiukkaset putoavat painovoiman vaikutuksesta pilven alaosaan, sillä niiden ilmanvastuksen ja painon suhde on pienempi.


title: Ukkoskuuro

text: Ukkoskuuron synty vaatii pilven nousun −15 °C korkeudelle lumirakeiden muodostumista varten, ja −20 °C korkeudelle jääkiteiden muodostumista varten. Lumirakeet synnyttävät negatiivisen varauksen, jääkiteet positiivisen..


title: Ukkoskuuro

text: Pilvipisarat jäätyvät pilvessä 0 °C:tä huomattavasti alempana. Pilven yläosien lämpötilan on oltava alle −25 °C, jotta tulisi ukkosta. Se edellyttää 7 kilometrin korkuista pilveä. Pilven nousu ylös vaatii epävakaata ilmakehää.


title: Ukkoskuuro

text: Sade ja muut tekijät synnyttävät ukkoskuuroon voimakkaan laskuvirtauksen rankan sateen kohdalle. Tämä syöksyvirtaus aiheuttaa suuren lämpötilan laskun ukkoskuuron mennessä pään yli. Ukkoskuuro elää noin 30 minuuttia – 2 tuntia. Siinä oleva laskuvirtaus voimistuu ajan mukana, ja muuttaa lopulta koko pilven kuituiseksi. Kuituisuusvaikutelmaa pitää lisäksi yllä pilvestä vielä putoava heikkenevä sade, joka ei aina yllä maahan asti. Kun laskuvirtaus pääsee vallalle, pilven salamointi heikkenee ja lakkaa kokonaan. Pilven kumpupilvimäinen alaosa katoaa, ja pilvi alkaa muistuttaa verho- ja untuvapilven yhdistelmää. Viimeinen merkki vanhasta ukkospilvestä on pelkkä untuvapilviläiskä.


title: Ukkoskuuro

text: Ukkosen jyrinä kuuluu 10–20 km:n päähän, ja varsinkin yöllä salamat voivat näkyä huomattavasti kauemmaksi elosalamoina, jotka tunnetaan myös kalevantulina.


title: Ukkoskuuro

text:
Ukkosen etäisyyttä kilometreinä voi arvioida seuraavasti: lasketaan salaman lyönnin ja jyrinän välinen aika sekunteina ja jaetaan se kolmella. Jos siis salaman ja jyrinän väliä on kolmekymmentä sekuntia, ukkonen on noin 10 kilometrin päässä.
Internetissä on monia ns. salamatutkia (salamapaikantimia tai -suuntimoita), joista voi arvioida ukkosen etäisyyttä.


title: Ukkoskuuro

text: Jos ukkostaa muutaman kymmenen kilometrin etäisyydellä suunnasta, mistä pilvet näyttävät tulevan, on syytä varautua lähestyvään ukonilmaan. Ukkonen voi myös kehittyä ja nousta äkkiäarvaamatta.


title: Ukkoskuuro

text: Ukkospilvien valkeat yläosat näkyvät jopa 30–300 km:n päähän jos näkyvyys on hyvä, mikä ei ole tavallista ennen ukkosta. Ukkospilvi voi olla alempien pilvien peitossa, ja sen erottumista voi haitatta autereinen taivas. Vasta 10–30 km:n etäisyydeltä näkyy ukkospilven mustanharmaa alapuoli, ja siltä etäisyydeltä ukkospilvi voi saavuttaa havaitsijan 10–60 minuutissa. Jos taivaalle ilmestyy kesällä jykeviä valkeitakin kumpupilviä siinä suunnassa, mistä kylmän rintaman on luvattu tulevan, ukkosta voi olla tunnin parin päästä.


title: Ukkoskuuro

text:
Sisällä valojen vilkkuminen viittaa ukkosen olevan hyvin lähellä, karkeasti ottaen ehkä alle 20 km:n päässä.
Radion AM-alueella kuuluvasta rätinästä voi päätellä ukkosen olevan ehkä alle 150 kilometrin päässä.
Ukkossade on sadetutkakuvassa se rankimman sateen alue. Jos se näyttää tulevan peräkkäisistä kuvista päätellen kohti, on syytä varautua ukkoseen. Pieni sadeläikkä etelärannikolla kahdentoista aikaan voi ukkostaa rajusti kello 18 aikaan sisämaassa. Verkossa on myös muutaman tunnin jäljessä olevia sääsatelliittien kuvia. Yksittäiset ukkospilvet näkyvät kuvissa suurehkoina valkeina pyöreinä läikkinä, jotka leviävät vähitellen. Usein ukkospilvet ovat rykelmissä. Rykelmä on usein pitkulainen niin että pilvien kulkusuunnassa näkyy monta ukkosta peräkkäin tai melkein peräkkäin.


title: Ukkoskuuro

text:
Ukkospilven läpimitta on 0,5–20 km, keskimäärin 8 km.
Erään tutkimuksen mukaan Yhdysvalloissa ukkoskuuron tyypillinen läpimitta on 3 km, ja elinikä 30 minuuttia. Yksi ukkossolu voi elää jopa 2 h.


title: Ukkoskuuro

text:
Pilven alarajan korkeus on monesti noin 1,5 km, voi olla jopa 500 m tai alle, varsinkin jos otetaan huomioon alhaalla riippuvat vyörypilvet jne. Lämpöukkoset tuottavat korkeimmat kuuropilvet Suomessa, näiden pilvien korkeus on 12–13 km.
Pilven alasimen muotoinen yläosa nousee yli 11, usein 13,5 ja tropiikissa jopa 20 kilometrin korkeuteen tropopaussiin, missä lämpötila on jopa −50 °C.


title: Ukkoskuuro

text: Nousuvirtaus voi voimakkaassa kuuropilvessä olla 30–40 m/s, mikä vastaa hirmumyrskyä.


title: Ukkoskuuro

text:
Tyypillisesti ukkospilven nousuvirtausalue on suurempi kuin pilven läpimitta. Jos pilven läpimitta on 500–1 500 m, niin nousuvirtaus tapahtuu 4 km:n läpimittaisella alalla. Nousuvirtauksen nopeus on korkeuksilla 1,5; 4,5 ja 7,6 km 5,0; 7,3 ja 8,4 m/s. Nopeus kasvaa korkeuden kasvaessa, ja voi ylittää 20 m/s, ja olla jopa yli 30 m/s.
Vakavassa ukkosmyrskyssä tuulen nopeus on yli 90 km/h tai siinä esiintyy tornado (trombi) tai rakeiden läpimitta on yli 2 cm.
Liikenopeus


title: Ukkoskuuro

text: Ukkospilvi liikkuu keskimäärin nopeudella 20 km/h, mutta voi siirtyä niinkin nopeasti kuin 65–80 km/h. Jos pilvi liikkuu matalapaineen keskimääräisellä liikenopeudella, vauhti on 20–40 km/h.


title: Ukkoskuuro

text: Laskuvirtauksen on jopa 100 km/h, ja ilman lämpötila tippuu 5 °C/h tai ylikin.


title: Ukkoskuuro

text: Ukkospilven nousuvirtauksessa alkaa veden alijäähtyminen jo pilven alarajan tienoilla tai noin 3 km:n korkeudessa, missä lämpötila on 0 °C.


title: Ukkoskuuro

text: Lunta alkaa pilveen muodostua noin 4,5 kilometrin korkeudessa, jos maan pinnalla on lämpöä +28 °C.


title: Ukkoskuuro

text: 0 astetta saavutetaan noin 5 km:n korkeudessa


title: Ukkoskuuro

text: Ukkospilvessä alkaa syntyä lumirakeita korkeudella noin −15 °C. Se tapahtuu, kun ukkospilven nousevissa ja laskevissa virtauksissa syntyneiden lumikiteiden ympärille tiivistyy alijäähtyneitä vesipisaroita. Talvella ei lumirakeita yleensä muodostu, kun vesi jäätyy kylmässä ilmassa suoraan lumikiteiksi.


title: Ukkoskuuro

text: Kuurosade vaatii pilven yläosassa −15 °C ja ehkä noin 4–6 km:n korkeutta. Noin 6–9 km:n korkeudessa nousuvirtaus on hyvin nopea. Alasin alkaa muodostua noin 6,5 kilometrin korkeudessa.


title: Ukkoskuuro

text: Jääneulasia alkaa muodostua noin −38 °C ja 10,5 km:n korkeudessa.


title: Ukkoskuuro

text: Täysin kehittynyt ukkospilvi nousee jääneulasrajan ylle ja siinä on voimakas nousuvirtaus ja laskuvirtauksia.


title: Ukkoskuuro

text: Vanhassa, heikkenevässä ukkospilvessä laskuvirtaus on siirtänyt lumirajan −8 °C:seen ja jääneulasrajan −26 °C:seen, ja laskuvirtausta tapahtuu vain pilven alaosassa.


title: Ukkoskuuro

text: Vertailun vuoksi, jääneulaiset syntyvät −5…−8 °C:ssa, kuusikulmaisia levyjä −16…−25 °C:ssa ja onttoja prismoja −25…−50 °C:ssa.


title: Ukkoskuuro

text: Merkittävä pilven sähköistyminen alkaa, kun lämpötila alittaa pilvessä −20 °C. Ukkonen vaatii minimissään −25 °C ja ehkä noin 7 km:n korkeutta.


title: Ukkoskuuro

text:
Lumirakeet ja rakeet synnyttävät ukkospilveen positiivisen varauksen 8 km:n korkeuteen ja negatiivisen noin 4 km:n korkeuteen.
Ukkospilven positiivinen varausalue alkaa −20…−40 °C:n lämpötilassa 8–10 km:n korkeudessa. Positiivisen varauksen keskus on −45 °C:ssa 10 km:n korkeudessa, ja negatiivisen 5 km:n korkeudessa −15 °C:ssa. Pienempi positiivinen varaus on 2 km:n korkeudessa +5 °C:ssa.


title: Lisa Boyle

text: Lisa Denise Boyle (s. 6. elokuuta 1964) on entinen yhdysvaltalainen malli. Hänen pornografisia kuviaan julkaistiin vuosien saatossa useaan otteeseen muun muassa "Playboyn" sivuilla.


title: Lisa Boyle

text: Tätä nykyä Boyle on itse valokuvaaja. Hän on myös esiintynyt televisiosarjoissa, elokuvissa ja musiikkivideoilla.


title: Yhteispaineruiskutus

text: Yhteispaineruiskutus () on dieselmoottorien polttoaineen ruiskutusjärjestelmä, jossa erillinen korkeapainepumppu tuottaa jatkuvan tasaisen yli 2 000 baarin paineen polttoaineputkistoon. Polttoaineen jakamisen sylintereihin hoitavat sähköisesti avattavat suuttimet. Tämä mahdollistaa entistä tarkemman polttoaineen annostelun. Kolmannen sukupolven yhteispainejärjestelmissä suuttimet ovat pietso-ohjatut, niiden käyttöpaine voi olla 1 800 baaria. Käytössä oleva tekniikka alittaa uudet Euro 5 -päästönormit. Muut yleisesti käytetyt järjestelmät eroavat yhteispaineruiskutuksesta selvästi. Esimerkiksi perinteisellä jakajapumpulla varustetussa järjestelmässä pumppu tuottaa paineen ainoastaan yhden sylinterin omaan polttoaineputkeen kerrallaan, tai Volkswagen Groupin käyttämässä pumppusuutinjärjestelmässä jokaisella sylinterillä on oma pumppu/suutin-yksikkönsä. Yhteispaineruiskutus on viimeksi mainittuun verrattuna edistyksellisempi, sillä siinä polttoaine voidaan annostella useana peräkkäisenä annoksena, jolloin käyntiääni on pehmeämpi. Sen sijaan pumppusuutin kykenee tuottamaan yhden erittäin korkeapaineisen ruiskutuksen kerrallaan, mistä aiheutuu sille tunnusomainen kalkattava käyntiääni.


title: Yhteispaineruiskutus

text: Yhteispaineruiskutuksen kehitti sveitsiläinen Robert Huber 1960-luvun lopulla.


title: Yhteispaineruiskutus

text: Yhteispaineruiskutusjärjestelmiä valmistavat useat yritykset, kuten Robert Bosch GmbH, Delphi Automotive Systems, Denso Corporation ja Siemens VDO. Monet yhteispaineruiskutusta käyttävät autotehtaat kutsuvat järjestelmää omilla nimillään.


title: Kid Nation

text:
Kid Nation on yhdysvaltalainen tosi-tv-sarja, jota juontaa Jonathan Karsh. Sarja alkoi Yhdysvalloissa CBS:llä 19. syyskuuta 2007 ja päättyi 12. joulukuuta 2007. Suomessa sarja käynnistyi Nelosella 27. kesäkuuta 2008 ja päättyi 20. päivä syyskuuta 2008. Sarjassa seurataan 40 lapsen (8–15 vuotta) matkaa Bonanza Cityyn, New Mexicoon ilman aikuisia. Sarjan tuottaminen alkoi 1. huhtikuuta 2007. Sarjassa lapset yrittävät luoda toimivaa yhteiskuntaa kaupungissa, mukaan lukien hallitus-järjestelmän ilman aikuisten apua ja valvontaa. Jokaisella jaksolla on oma teema, liittyen kaupunkineuvoston lukeman "päiväkirjan" merkintöihin. Lisäksi jokaisessa jaksossa eri kaupunkien alueet kilpailevat haasteessa, jonka tulokset määräävät heidän työtehtävänsä kaupungissa.
Ohjelma oli alun perin tarkoitus esittää Yhdysvalloissa kesällä 2007.


title: Luettelo Indren kunnista

text: Tämä on luettelo Indren departementin kunnista Ranskassa. Departementissa on 247 kuntaa.


title: Luettelo Indre-et-Loiren kunnista

text: Tämä on luettelo Indre-et-Loiren departementin kunnista Ranskassa. Departementissa on 277 kuntaa.


title: Honda Cr 85

text: Honda Cr 85 on japanilaisen Hondan valmistama motocross-pyörä, jossa on 85-kuutioinen kaksitahtimoottori. Sen valmistus alkoi vuonna 2003 ja loppui vuonna 2007. Kuten kaikissa Hondan motocross-pyörissä, myös Cr 85-pyörässä on punaiset katteet. 85-kuutioisen edeltäjä oli 80 kuutioinen kaksitahtinen Honda Cr 80. Honda korvasi Honda Cr 85 motocross-pyörän Honda Crf 150:llä, jossa on yksisylinterinen 150 kuutioinen nelitahtimoottori.


title: Luettelo Isèren kunnista

text: Tämä on luettelo Isèren departementin kunnista Ranskassa. Departementissa on 533 kuntaa.


title: Luettelo Juran kunnista

text: Tämä on luettelo Juran departementin kunnista Ranskassa. Departementissa on 544 kuntaa.


title: Luettelo Juran kunnista

text: Tancuan kunta liitettiin Morbierin kuntaan 1. tammikuuta 2007.


title: Luettelo Landesin kunnista

text: Tämä on luettelo Landes'n departementin kunnista Ranskassa. Departementissa on 331 kuntaa.


title: Luettelo Loir-et-Cherin kunnista

text: Tämä on luettelo Loir-et-Cherin departementin kunnista Ranskassa. Departementissa on 291 kuntaa.


title: Nélson Marcos

text: Nélson Augusto Tomar Marcos (s. 10. kesäkuuta 1983 Ilha do Sal, Kap Verde) on portugalilainen jalkapalloilija, joka edustaa espanjalaista Real Betistä. Nélson siirtyi Betisiin portugalilaisesta Benficasta, mitä ennen hän edusti Boavistaa, Salgueirosia sekä Vilanovensea. Hän pelaa oikeana laitapuolustajana ja numerolla 22.


title: Nélson Marcos

text: 175 senttimetriä pitkä Nélson edusti vuonna 2006 Portugalin alle 21-vuotiaiden jalkapallomaajoukkuetta. Hän oli marraskuussa 2006 Portugalin A-maajoukkueessa ottelussa Kazakstania vastaan, mutta ei saanut peliaikaa.


title: Luettelo Loiren kunnista

text: Tämä on luettelo Loiren departementin kunnista Ranskassa. Departementissa on 327 kuntaa.


title: Suur-Merijoen kartano

text: Suur-Merijoen kartano sijaitsi Viipurin maalaiskunnan länsiosassa luovutetussa Etelä-Karjalassa. Kartanon sai alkunsa kun Pietarissa asunut sveitsiläissyntyinen liikemies Maximilian Othmar Neuscheller (1862-1919) osti vuonna 1900 seudulta maa-alueen lomanviettopaikakseen.


title: Suur-Merijoen kartano

text: Kartano oli tunnettu vuosina 1901-1904 rakennetusta kansallisromanttistyylisestä päärakennuksestaan jonka suunnittelivat arkkitehdit Herman Gesellius, Armas Lindgren ja Eliel Saarinen. Rakennuksen sisustamiseen osallistuivat muun muassa taidemaalarit Väinö Blomstedt ja Gabriel Engberg, kuvanveistäjä Felix Nylund ja taidetakoja Eric O. W. Ehrström.


title: Suur-Merijoen kartano

text: Kartano palveli Neuschellerin perheen kesäasuntona aina Venäjän vallankumoukseen saakka. Max Neuschellerin harrastuksiin kuului muun muassa tähtitiede ja valokuvaus. Kartanossa oli näitä harrastuksia varten tähtitorni ja valokuvalaboratorio. Neuscheller otti kartanon alueelta jo 1910-luvulla värivalokuvia (Autochrome-dioja stereokuvina). Suur-Merijoen kartanossa oli tiettävästi käytössä myös Suomen ensimmäinen traktori.


title: Suur-Merijoen kartano

text: Neuschellerit myivät kartanon 1926 Suomen valtiolle ja se otettiin armeijan käyttöön jolloin päärakennuksesta tuli upseerikasino. Kartanon lähelle rakennettiin Suur-Merijoen lentokenttä jonne saapui Aeron ensimmäinen kotimaan reittilento Dragon Rapidella (OH-BLA) Helsingistä Viipuriin 1. toukokuuta 1937. Liikennettä jatkettiin kesäkausina aina elokuun loppuun 1939 saakka ja reittiä jatkettiin vielä Imatralle. Sotavuosina Suur-Merijoen kenttä palveli sotilaslentokenttänä.


title: Suur-Merijoen kartano

text: Kartanon päärakennus Metsälinna vaurioitui toisen maailmansodan aikana ja nykyisin se on täysin raunioitunut. Sodan jälkeen lentokentän paikalle rakennettiin laaja kasarmialue joka nykyisin on hylätty. Joitakin kartanon ulkorakennuksia, kartanon puukuja sekä navetan kivijalka on säilynyt pystyssä. Kartanon mailla sijaitsee suuri neuvostoaikana rakennettu kerrostaloalue.


title: Luettelo Haute-Loiren kunnista

text: Tämä on luettelo Haute-Loiren departementin kunnista Ranskassa. Departementissa on 260 kuntaa.


title: Uinnin pitkän radan Euroopan-mestaruuskilpailut 1934

text: Uinnin pitkän radan Euroopan-mestaruuskilpailut järjestettiin vuonna 1934 neljännen kerran. Kilpailut pidettiin Saksan Magdeburgissa 12.–19. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo.


text: Isäntämaa


title: Kuningas Fahdin cup 1992

text: Kuningas Fahdin cup 1992 oli ensimmäinen Maanosaliittojen Cup. Jalkapalloturnaus oli nimetty Saudi-Arabian kuninkaan Fahdin mukaan. Vuoden 1992 turnaus oli ainoa, jossa oli mukana vain neljä joukkuetta, sekä ainoa, jossa ei pelattu lohkosysteemillä.


title: Kuningas Fahdin cup 1992

text: - isäntämaa sekä hallitseva Aasian mestari


title: A130

text: A130 on Karjalan tasavallassa Aunuksen kaupungista luoteeseen Sortavalaan johtava 205 km pitkä maantie. Tie erkanee Aunuksessa Pietarin ja Murmanskin välisestä Kuolan valtatiestä (M18), seuraa Laatokan rantaa luoteeseen Sortavalan pohjoispuolelle, jossa se risteytyy tiehen A129, jota pitkin tie jatkuu Sortavalaan tai 52 km pohjoiseen Värtsilän rajanylityspaikalle.


title: A130

text: Matkailutienä tunnetun, Petroskoista Värtsilän kautta Skandinaviaan johtavan Sinisen tien reitti seuraa A130-tietä sen läntisellä osuudella Impilahden Leppäsillasta Värtsilään. Valtakunnanrajalla tie liittyy Suomen valtatie 9:ään (Niirala - Kuopio - Turku).


title: Florence S. Jacobsen

text: Florence Smith Jacobsen (7. huhtikuuta 1913 – 5. maaliskuuta 2017) oli yhdysvaltalainen mormoni, joka johti MAP-kirkon Nuorten naisten apujärjestöä vuosina 1961–1972.


title: Florence S. Jacobsen

text: Smith Jacobsen syntyi Salt Lake Cityssä ja valmistui Utahin yliopistosta. Hänestä tuli vuonna 1973 kirkkokuraattori, ja hän oli mukana perustamassa Kirkkohistorian ja -taiteen museota Salt Lake Cityyn.


title: Luettelo Loire-Atlantiquen kunnista

text: Tämä on luettelo Loire-Atlantiquen departementin kunnista Ranskassa. Departementissa on 221 kuntaa.


title: José Moreira

text: José Filipe da Silva Moreira (s. 20. maaliskuuta 1982 Massarelos, Porto) on portugalilainen jalkapallomaalivahti, jonka seura on Swansea City. Hänen kasvattajaseuransa on SC Salgueiros. Hän pääsi Portugalin maajoukkueeseen vuonna 2004, mutta ei ole pelannut joukkueessa otteluakaan.


title: Suomi kesäolympialaisissa 1932

text: Suomi saavutti kesäolympialaisissa 1932 25 mitalia, joista viisi oli kultaisia, kahdeksan hopeisia ja kaksitoista pronssisia. Kisojen mitalitilastossa Suomi sijoittui seitsemänneksi.


title: Luettelo Yonnen kunnista

text: Tämä on luettelo Yonnen departementin kunnista Ranskassa. Departementissa on 454 kuntaa.


title: Luettelo Vosgesin kunnista

text: Tämä on luettelo Vosgesin departementin kunnista Ranskassa. Departementissa on 515 kuntaa.


title: Adele ei ole vielä syönyt

text: Adele ei ole vielä syönyt ("Adéla ještě nevečeřela") on tšekkoslovakialainen musta komedia, joka valmistui vuonna 1977. Elokuvan ohjasi Oldřich Lipský ja pääosissa olivat Rudolf Hrušínský, Michal Dočolomanský ja Miloš Kopecký.


title: Adele ei ole vielä syönyt

text: Elokuva on saanut vaikutteita elokuvasta "Pieni kauhukauppa" ja kirjallisuuden henkilöhahmosta Nick Carterista.


title: Adele ei ole vielä syönyt

text: 1800-luku on juuri taittumassa 1900-luvulle. Ledvina Prahan polisiisista pyytää kaupungissa vierailevan newyorkilaisen etsivän, Nick Carterin, apua koiran outoon katoamistapaukseen. Tutkimusten aikana tapahtuu salaperäinen murha, jonka tekijöinä ovat kasvitieteilijä paroni von Kratzmar ja lihansyöjäkasvi nimeltä Adele.


title: Adele ei ole vielä syönyt

text:
Von Kratzmar kidnappaa uhrinsa, sitoo heidät ja kun hän alkaa soittaa gramofonillaan kappaletta "Schlafe mein Prinzchen" (tai "Wiegenlied"), on Adelen aika herätä syömään. Paroni pitää itseään väärinymmärrettynä nerona ja haluaa kostaa häntä aikaisemmin opettaneelle professorille. Von Kratzmar kutsuu itseään "Puutarhuriksi", pahamaineiseksi rikolliseksi, jonka Nick Carter luuli kuolleen vuosia sitten suolla.
Ehdokkuudet:


title: Luettelo Haute-Viennen kunnista

text: Tämä on luettelo Haute-Viennen departementin kunnista Ranskassa. Departementissa on 201 kuntaa.


title: Luettelo Viennen kunnista

text: Tämä on luettelo Viennen departementin kunnista Ranskassa. Departementissa on 281 kuntaa.


title: Luettelo Vendéen kunnista

text: Tämä on luettelo Vendéen departementin kunnista Ranskassa. Departementissa on 276 kuntaa.


title: Mustafa Sandal

text:
Mustafa Sandal, tunnetaan myös nimellä Musti, (s. 11. tammikuuta 1970 Istanbul) on turkkilainen laulaja. Musti tunnetaan muualla muun muassa hiteistään Moonlight ja Isyankar ("kapinalliset").
Kun Sandal aloitti koulunkäynnin, hänen luokkatoverinsa ja opettajansa nopeasti tajusivat hänen lahjakkuutensa musiikissa. Kun hän kuuli laulun, hänen oli heti voitava valita eri välineet ja niiden melodiat musiikista. Hän päätyi lukioon Geneveen, Sveitsiin. Sen jälkeen hän siirtyi New Hampshire Collegeen. Valmistuttuaan Sandal uskoi, että hänen omat unelmansa olivat entistä tärkeämpiä ja meni takaisin Istanbuliin. Lyhyen ajan kuluttua hän alkoi kirjoittaa omaa musiikkia ja kirjoitti lauluja esimerkiksi turkkilaisille laulajille kuten, Zerrin Özerille, Hakan Pekerille ja Yonca Evcimik ja Aysegül Aldinç.


title: Mustafa Sandal

text: Mustafa Sandal julkaisi debyyttialbuminsa Suç Bende vuonna 1994. Albumia on myyty 1.7 miljoonaa kappaletta. Vuonna 1996 hän julkaisi toisen albuminsa nimeltään Gölgede Aynı, tätä toista albumia myytiin yli 2.6 miljoonaa. Toisen albumin myötä hän nousi yhdeksi Turkin tunnetuimmista laulajista.


title: Mustafa Sandal

text: Kesäkuussa 2007 hän julkaisi uusimman albuminsa nimeltään Devamı Var. Albumia myytiin noin 200,000 kappaletta ensimmäisen viikon aikana ja se nousi välittömästi Turkin listan ykköseksi. Vuoden 2007 aikana Devamı Var albumia myytiin yhteensä 2.3 miljoonaa kappaletta Turkin ja Euroopan laajuisesti.


title: Mustafa Sandal

text: Tammikuussa 2008 Mustafa Sandal solmi avioliiton laulaja Emina Jahovic kanssa. Heidän ensimmäinen poikansa Yaman syntyi elokuussa 2008.


title: Luettelo Vauclusen kunnista

text: Tämä on luettelo Vauclusen departementin kunnista Ranskassa. Departementissa on 151 kuntaa.


title: Rock 20

text: Rock 20 on ahvenanmaalaisen veneveistämö Birka Marinin 1970-luvulla valmistama lasikuiturunkoinen purjevene. Nimen sanotaan viittaavan Fastnet Rock-nimiseen majakkaluotoon Irlannin eteläkärjessä. Rock 20 on suunniteltu esimerkiksi pienen perheen matkapurreksi ja tilat ovatkin veneen kokoon nähden kohtuulliset. Rockille tyypillistä ovat pyöreäreunainen "valaskansi", etuviistoon kalteva peräpeili sekä rungon kanssa yhtenäistä rakennetta oleva köli, jossa lasikuitukuoren sisään on piilotettu teräspainoja. Muita erikoisuuksia on "rullareivi": isopurje kelataan reivatessa pyörivän puomin ympärille. Moni veneenomistaja on tosin siirtynyt perinteisempään reivausjärjestelyyn rullaamisen epäkäytännöllisyyden takia.


title: Rock 20

text: Rock 20 on tyyppinimestään huolimatta 24-jalkainen purjevene. Sen on suunnitellut ruotsalainen Heinz-Jürgen Sass, ja sitä on valmistettu ainakin 211 kpl


title: Rock 20

text: (olen omistanut rokcin valmistusnumeroltaan 211) (tarkka lukumäärä ei ole tiedossa). Rock 20 ei ole nykyäänkään tyystin harvinainen Suomen vesillä, vaikka pienet matkapurjeveneet ovatkin tulleet suurempien alusten syrjäyttämiksi mukavuudenhaluisten veneilijöiden keskuudessa.


title: Rock 20

text: Rock 20 on alirikauksensa ansiosta vakaa navakassakin tuulessa ja sopii siten hyvin myös aloittelijalle. Kevyessä tuulessa se jää kuitenkin nykyveneiden vauhdista. Normaalina matkanopeutena voi pitää 4-6 solmua, kovassa tuulessa on saavutettu jopa yli kymmenen solmun nopeuksia.


title: Rock 20

text:
Vuonna 2008 Rock 20 maksoi Suomessa käytettynä kunnosta riippuen noin 3500-6000 €. Venetyypistä on julkaistu artikkeli
Vene-lehden numerossa 8/01, jossa sen vertailukohtina olivat Guy 22 ja Helmsman 23.


title: Rock 20

text:
Rock 20 sai aikanaan myös isoveljen nimeltä Rock 24. Tätä hieman suuremmalla purjepinta-alalla varustettua versiota on tiettävästi valmistettu vain kolme kappaletta.
LYS: 0,97 (varustus SG)


title: Luettelo Varin kunnista

text: Tämä on luettelo Varin departementin kunnista Ranskassa. Departementissa on 153 kuntaa.


title: HD 40307

text: HD 40307 on K2 V -spektriluokan oranssi kääpiötähti Maalarin tähdistössä, noin 13 parsekin (42 valovuoden) päässä meistä. Tähdeltä on löydetty kuusi planeettaa, joista yksi on elämänvyöhykkeellä.


title: HD 40307

text: Kesäkuussa 2008 sveitsiläis-ranskalainen tutkijaryhmä julkaisi tiedon kolmen eksoplaneetan löytymisestä tähden ympäriltä. Löytö oli huomattava, sillä kaikkien kolmen planeetan minimimassat, HD 40307 b:llä 4,2 Maan massaa, HD 40307 c:llä 6,9 Maan massaa ja HD 40307 d:llä 9,2 Maan massaa, ovat verraten pieniä ja planeetat luokitellaankin supermaapalloiksi. Itse tähden metallipitoisuus on alhainen, ja sillä ilmenee vain vähän kromosfäärin aktiivisuutta, mikä tekee siitä verraten helpon kohteen planeettojen havaitsemiseksi. Spitzer-avaruusteleskoopin tekemien havaintojen mukaan HD 40307:n ympärillä ei ole merkittäviä määriä pölyä, mikä viittaa oman aurinkokuntamme asteroidivyöhykettä vastaavan rakenteen puuttumiseen.


title: HD 40307

text: Planeettalöytö tehtiin ESOn HARPS-instrumentilla. Planeetat määritettiin neljän ja puolen vuoden aikana kerätystä aikasarjasta.


title: HD 40307

text: Vuonna 2012 tähdeltä löydettiin kolme "supermaapalloa" lisää, joista yksi, HD 40307 g, sijaitsee elämänvyöhykkeellä. Elämänvyöhykkeellä sijaitseva planeetta on arvioiden mukaan massaltaan noin seitsemän Maan massaa, joten se on "todennäköisesti" kiviplaneetta. Vuoden 2012 planeettalöydöt tehnyttä kansainvälistä tutkijaryhmää johtivat suomalainen tutkija Mikko Tuomi, joka työskenteli Hertfordshiren yliopistossa ja Turun yliopiston Tuorlan observatoriossa, sekä Guillem Anglada-Escude Göttingenin yliopistosta. Havainnoista kertova tutkimus julkaistiin 28. lokakuuta 2012.


title: Luettelo Tarn-et-Garonnen kunnista

text: Tämä on luettelo Tarn-et-Garonnen departementin kunnista Ranskassa. Departementissa on 195 kuntaa.


title: Matthew Oakley

text: Matthew "Matt" Oakley (s. 17. elokuuta 1977 Peterborough, Yhdistynyt kuningaskunta) on englantilainen jalkapalloilija, joka pelaa nykyään Leicester Cityssä. Hänen pelipaikkansa on keskikenttäpelaaja.


title: Matthew Oakley

text: Oakley liittyi Southamptoniin jo juniorina. Hän pelasi ensimmäisen ottelunsa edustusjoukkueessa 6. toukokuuta 1995 Evertonia vastaan. Southamptonissa Oakley pelasi 262 ottelua, joissa hän teki yhteensä 16 maalia.


title: Matthew Oakley

text: 4. elokuuta 2006 Oakley siirtyi Derby Countyyn, jossa hänet nimettiin välittömästi kapteeniksi. Ensimmäisen ottelunsa Derbyssä hän vietti vaihtopenkillä vanhaa joukkuettaan vastaan. Ensimmäisen maalinsa hän teki Hullia vastaan komealla puolivolley-maalilla.


title: Matthew Oakley

text: Oakley siirty Leicesteriin 11. tammikuuta 2008 500 000 punnan siirtosummalla. Ensimmäisen ottelunsa hän pelasi Coventryä vastaan seuraavana päivänä. Kausi päättyi pettymykseen joukkueen pudottua Ykkösliigaan.


title: Matthew Oakley

text: Oakley ei ole koskaan päässyt pelaaman aikuisten maajoukueessa. Hän on kuitenkin pelannut neljä alle 21-vuotiaiden ottelua.


title: Luettelo Tarnin kunnista

text: Tämä on luettelo Tarnin departementin kunnista Ranskassa. Departementissa on 324 kuntaa.


title: Yūko Emoto

text: Yūko Emoto (s. 23. joulukuuta 1972) on japanilainen judoka ja olympiavoittaja. Hän voitti kultaa Atlantan olympialaisissa 1996 alle 61-kiloisten sarjassa. Loppuottelussa hän kukisti Belgian Gella Vandecaveyen.


title: Yūko Emoto

text: Emoton muutkin arvokisamitalit tulivat 61 kg:n sarjassa. Hän sijoittui vuonna 1993 kolmanneksi Aasian mestaruuskilpailuissa Macaossa. Seuraavana vuonna hän sai hopeaa Aasian kisoissa hävittyään loppuottelussa Etelä-Korean Sung-Sook Jungille. Vuonna 1995 Emoto sijoittui kolmanneksi Aasian mestaruuskilpailuissa New Delhissä.


title: Luettelo Seine-et-Marnen kunnista

text: Tämä on luettelo Seine-et-Marnen departementin kunnista Ranskassa. Departementissa on 514 kuntaa.


title: Luettelo Seine-Maritimen kunnista

text: Tämä on luettelo Seine-Maritimen departementin kunnista Ranskassa. Departementissa on 745 kuntaa.


title: PAOK FC

text: PAOK FC ( - Panthessalonikios Athlitikos Omilos Konstantinoupoliton), on thessalonikilainen jalkapalloseura. Seura perustettiin vuonna 1926. Seura pelaa Kreikan ylimmällä sarjatasolla Kreikan Superliigassa. Kaudella 2017–2018 PAOK sijoittui sarjassa toiseksi. Seuran kotistadionina toimii Toumba Stadium, joka rakennettiin vuonna 1959 ja jolla on kapasiteettia 28 701 paikkaa.


title: Tuhkimo ja kolme pähkinää

text: Tuhkimo ja kolme pähkinää (Tšekkoslovakiassa "Tři oříšky pro Popelku", Itä-Saksassa "Drei Haselnüsse für Aschenbrödel") on tšekkoslovakialais-itäsaksalaisella yhteistyöllä tuotettu satuelokuva, joka valmistui vuonna 1973. Elokuvan ohjasi Václav Vorlíček yhteistyössä Barrandov-elokuvastudioiden ja DEFA-Studio für Spielfilmen kanssa.


title: Tuhkimo ja kolme pähkinää

text: Elokuvan tapahtumat perustuvat Božena Němcován satuun, joka on tšekkiläinen muunnelma klassisesta Tuhkimosta. Pääosia näyttelivät Libuše Šafránková ja Pavel Trávníček. Elokuva kuvattiin DEFA:n studiolla Potsdam-Babelsbergissä, Barrandov-elokuvastudioilla Prahassa ja eri puolilla Böömiä sekä Moritzburgin linnassa.


title: Tuhkimo ja kolme pähkinää

text: Elokuvasta julkaistiin sekä tšekinkielinen että saksankielinen versio. Näyttelijät olivat tšekkoslovakialaisia ja itäsaksalaisia, jotka kuvausten aikana lausuivat vuorosanansa omalla äidinkielellään. Myöhemmin elokuva jälkiäänitettiin kokonaan tšekin- tai saksankieliseksi.


title: Tuhkimo ja kolme pähkinää

text: Elokuvasta on tullut "Illallinen yhdelle" -elokuvan tapaan juhlapyhien perinne. Se esitetään televisiosta joka vuosi joulun aikaan Tšekissä, Saksassa, Slovakiassa, Sveitsissä ja Norjassa.


title: A133

text: A133 on Karjalan tasavallassa Petroskoista länteen Suojärvelle johtava 134 km:n mittainen maantie.


title: A133

text: Tie alkaa Petroskoissa Suojärven maantie -nimisenä ("Suojarvskoje šosse") ja risteää heti Pietarin ja Murmanskin välisen M18-valtatien kanssa. Suojärvellä se liittyy lounaaseen Pitkärantaan johtavaan A131-tiehen ja pohjoiseen Porajärvelle johtavaan A132:een.


title: Nikon F-801

text: Nikon F-801 (N8008 Yhdysvalloissa) on 35 mm järjestelmäkamera 80-luvun loppupuolelta ja on yksi Nikonin ensimmäisistä automaattitarkennuksella varustetuista kameroista.


title: Nikon F-801

text: Vuonna 1990 Nikon julkisti F-801-mallin seuraajan, Nikon F-801s -mallin, jossa oli parannettu automaattitarkennusta sekä lisätty valotuksen pistemittaus.


title: Luettelo Haute-Savoien kunnista

text: Tämä on luettelo Haute-Savoien departementin kunnista Ranskassa. Departementissa on 285 kuntaa.


title: Uskonto vie, politiikka vikisee

text: Uskonto vie, politiikka vikisee on toimittaja Taina Westin kirja, jossa hän kirjoittaa uskonnon ja politiikan suhteesta. Teoksen on julkaissut kristillinen kustantamo Kirjapaja vuonna 2007. West katsoo, että osa poliitikoista käyttää Raamattua ja uskonnollisia käsitteitä päätöksiensä perustelemiseksi. Kirja syntyi, kun kustantamo halusi, että West kirjoittaisi tästä aiheesta. West oli kirjoittanut kolumneissaan muun muassa Irakin sodasta, ja uskonto oli sotapuheessa vahvasti läsnä. Aihe oli Suomessa ajankohtainen myös niin sanotun parisuhdelain vuoksi, joka koski homojen ja lesbojen parisuhteiden virallistamista.


title: Uskonto vie, politiikka vikisee

text: West kertoo eronneensa kirkosta 17-vuotiaana. Sen jälkeen hän ei ole katsonut tarpeelliseksi liittyä uudestaan. 1970-lukua leimasi puoluepolitiikka.


title: Luettelo Savoien kunnista

text:
Tämä on luettelo Savoie'n departementin kunnista Ranskassa. Departementissa on 301 kuntaa.
(CAC) Communauté d'agglomération Chambéry Métropole, luotu vuonna 2000.


title: Luettelo Sarthen kunnista

text: Tämä on luettelo Sarthen departementin kunnista Ranskassa. Departementissa on 370 kuntaa.


title: Luettelo Saône-et-Loiren kunnista

text: Tämä on luettelo Saône-et-Loiren departementin kunnista Ranskassa. Departementissa on 573 kuntaa.


title: Luettelo Haute-Saônen kunnista

text: Tämä on luettelo Haute-Saônen departementin kunnista Ranskassa. Departementissa on 545 kuntaa.


title: Mario Ančić

text: Mario Ančić (s. 30. maaliskuuta 1984 Split) on kroatialainen entinen tennispelaaja. Hän aloitti ammattilaisuransa vuonna 2001 ja oli parhaimmillaan ATP:n maailmanrankingissa sijalla seitsemän. Helmikuussa 2011 Ančić ilmoitti lopettavansa tennisuransa loukkaantumisten takia.


title: Mario Ančić

text: Ančić voitti urallaan kaksinpelissä kolme ammattilaisturnausta: 's-Hertogenboschissa vuosina 2005 ja 2006 sekä Pietarissa vuonna 2006. Nelinpelissä hän voitti viisi turnausta. Grand Slam -turnausten kaksinpeleissä hän ylsi välieriin Wimbledonissa 2004 ja puolivälieriin Ranskan avoimissa 2006 sekä Wimbledonissa 2006 ja 2008. Kolmessa viimeksi mainitussa hän hävisi Roger Federerille voittamatta erääkään. Vuoden 2002 Wimbledon-turnauksen ensimmäisellä kierroksella Ančić voitti Federerin, ja sen jälkeen Federer oli nurmikentillä voittamaton vuoden 2008 Wimbledonin loppuotteluun saakka.


title: Mario Ančić

text: Vuoden 2006 lopussa Ančić oli maailmanrankingissa yhdeksäntenä, mutta sairastelut ja loukkaantumiset pilasivat hänen osaltaan vuoden 2007, ja vuoden 2008 alkupuolella hän oli rankingissa heikoimmillaan sijalla 136.


title: Mario Ančić

text: Ateenan 2004 kesäolympialaisissa Ančić saavutti Ivan Ljubičićin parina nelinpelissä pronssia. Kaksinpelissä hän hävisi ensimmäisellä kierroksella Tommy Haasille. Pekingin 2008 olympialaisista hän joutui vetäytymään sairastumisen vuoksi.


title: Canon EOS 10D

text: Canon EOS 10D on japanilaisyhtiö Canonin valmistama puoliammattilaisille suunnattu digitaalinen järjestelmäkamera. Kamera on julkaistu helmikuussa 2003. Sen runko on valmistettu magnesiumista. Canon 10D:n vastaava kuluttajamalli on 300D.


title: Tim Wiese

text: Tim Wiese (s. 17. joulukuuta 1981 Bergisch Gladbach, Nordrhein-Westfalen, Saksa) on saksalainen entinen jalkapallomaalivahti ja showpainija, joka edusti jalkapallossa viimeksi Saksan kahdeksannen sarjatason Dillingenia. Wiese muistetaan erityisesti vuosistaan Saksan Bundesliigan Werder Bremenin maalilla voitettuaan Saksan cupin vuonna 2009. Wiese kuului useita vuosia myös Saksan maajoukkueeseen ja esiintyi kuudessa A-maaottelussa. Jalkapallon maailmanmestaruuskilpailuissa 2010 Wiese saavutti MM-pronssia vaikkakaan ei varamaalivahtina pelannut otteluakaan. Siirryttyään jalkapallouralta kehonrakennukseen Wiese on esiintynyt muutamissa WWE-showpainiorganisaation tapahtumissa.


title: Luettelo Rhônen kunnista

text: Tämä on luettelo Rhônen departementin kunnista Ranskassa. Departementissa on 293 kuntaa.


title: Jason Kidd

text: Jason Frederick Kidd (s. 23. maaliskuuta 1973 San Francisco, Kalifornia) on yhdysvaltalainen koripallovalmentaja ja aktiiviuransa lopettanut koripalloilija. Kidd keräsi NBA-uransa aikana 107 tripla-tuplaa, joka on kautta aikain kolmanneksi paras lukema. Hänet valittiin kymmenen kertaa un. Tulokaskaudellaan 1994–1995 hänet valittiin . Yhdysvaltain maajoukkueessa Kidd voitti olympiakultaa Sydneyssä 2000 ja Pekingissä 2008.


title: Jason Kidd

text: Kidd ilmoitti lopettavansa koripalloilijanuransa kauden 2012–2013 jälkeen. Paria päivää aikaisemmin Grant Hill, joka oli jakanut NBA:n vuoden tulokkaan palkinnon Kiddin kanssa vuonna 1995, oli ilmoittanut lopettavansa uransa. 12. kesäkuuta 2013 Kidd nimitettiin NBA-seura Brooklyn Netsin päävalmentajaksi. Hän edusti seuraa aiemmin pelaajana sen pelatessa vielä New Jerseyssä. Heinäkuussa 2014 Kidd siirtyi NBA-seura Milwaukee Bucksin päävalmentajaksi kolmivuotisella sopimuksella. Bucks antoi Netsille korvauksena kaksi toisen kierroksen varausvuoroa. Tammikuussa 2018 Kidd erotettiin tehtävästään.


title: Luettelo Haut-Rhinin kunnista

text: Tämä on luettelo Haut-Rhin'n departementin kunnista Ranskassa. Departementissa on 377 kuntaa.


title: Aleksandr Parygin

text: Aleksandr Parygin (s. 25. huhtikuuta 1973 Almaty) on kazakstanilainen nykyaikainen viisiottelija ja olympiavoittaja. Hän voitti kultaa Atlantan olympialaisissa 1996.


title: Aleksandr Parygin

text: Parygin edusti Australiaa Ateenan olympialaisissa 2004.


title: Luettelo Bas-Rhinin kunnista

text: Tämä on luettelo Bas-Rhinin departementin kunnista Ranskassa. Departementissa on 527 kuntaa.


title: Luettelo Pyrénées-Atlantiquesin kunnista

text: Tämä on luettelo Pyrénées-Atlantiques'n departementin kunnista Ranskassa. Departementissa on 547 kuntaa.


title: Luettelo Hautes-Pyrénées’n kunnista

text: Tämä on luettelo Hautes-Pyrénées’n departementin kunnista Ranskassa. Departementissa on 474 kuntaa.


title: Luettelo Puy-de-Dômen kunnista

text: Tämä on luettelo Puy-de-Dômen departementin kunnista Ranskassa. Departementissa on 470 kuntaa.


title: Len Cariou

text: Leonard Joseph ”Len” Cariou (s. 30. syyskuuta 1939) on kanadalainen näyttelijä, joka tunnetaan erityisesti rooleistaan musikaaleissa.


title: Len Cariou

text: Cariou aloitti näyttelemisen Stratfordissa, Ontariossa, jossa hän esitti monia klassisia rooleja, kuten monia William Shakespearen näytelmien päähenkilöitä. Hän teki Broadway-debyyttinsä vuonna 1968. Ensimmäisen pääroolinsa hän sai elokuvan "Kaikki Eevasta" musikaaliversiossa "Applause". Hän sai siitä Tony -ehdokkuuden parhaaksi näyttelijäksi musikaalissa. Vuonna 1979 hän voitti Tonyn ja Drama Desk -palkinnon roolistaan Sweeney Toddina Stephen Sondheimin samannimisessä musikaalissa.


title: Len Cariou

text: Cariou on toiminut myös lukijana äänikirjoissa. Vuonna 2004 hän sai paikan American Theatre Hall of Famessa.


title: Sensorinen deprivaatio

text: Sensorinen deprivaatio merkitsee aistiärsykkeiden poistamista tai minimoimista. Sitä on käytetty varsinkin psykologisissa kokeissa. Myös psykologian ulkopuolella sitä on voitu hyödyntää esimerkiksi meditaatiossa, rentoutumisessa tai vaihtoehtolääketieteellisenä hoitomuotona, mutta myös kidutuksena.


title: Sensorinen deprivaatio

text: Pitkään jatkuneena sensorinen deprivaatio voi tuottaa koehenkilölle muuttuneen tajunnantilan, johon kuuluu hallusinointia.


title: Sensorinen deprivaatio

text: Monesti sensorinen deprivointi toteutetaan sille erikseen suunnitellussa kelluntatankissa, jonka otti ensimmäisenä käyttöön John C. Lilly vuonna 1954. Tankin lämmin vesi on niin suolapitoista, että henkilö kelluu siinä.


title: Hurmio (elokuva)

text: Hurmio (Tšekkoslovakiassa "Extase", Itävallassa "Ekstase" ja "Symphonie der Liebe") on tšekkoslovakialais-itävaltalaisena yhteistyönä valmistunut elokuva, joka sai ensi-iltansa vuonna 1933. Elokuvan ohjasi Gustav Machatý ja pääosissa olivat Hedy Lamarr ja Zvonimir Rogoz.


title: Hurmio (elokuva)

text: Vanhempi mies Emil ja nuori Eva avioituvat. Hääyöstä tulee Evalle pettymys, sillä tuore aviomies on ahdasmielinen ja kylmä. Elettyään jonkin aikaa onnettomassa avioliitossa Eva palaa isänsä luokse ja avioero laitetaan vireille.


title: Hurmio (elokuva)

text: Eräänä päivänä Eva lähtee ratsastusretkelle ja pysähtyy uimaan. Vaatteet hän jättää hevosen selkään. Hevonen kuitenkin lähtee harhailemaan ja Eva yrittää ottaa sitä kiinni. Nuori mies nimeltä Adam saa hevosen lopulta kiinni ja Eva piiloutuu pensaaseen häveten alastomuuttaan. Adam löytää kuitenkin naisen ja antaa vaatteet takaisin. Kun Eva yrittää lähteä, hän satuttaa jalkansa ja lopulta suostuu ottamaan Adamin avun vastaan.


title: Hurmio (elokuva)

text: Illalla Eva ei kuitenkaan saa Adamia pois mielestään ja lähtee miehen asumukselle. Empimisten jälkeen he viettävät yön yhdessä. Eva unohtaa helmikaulakorunsa miehen luo seuraavana aamuna.


title: Hurmio (elokuva)

text: Evan palatessa kotiin hän löytää sieltä entisen aviomiehensä Emilin, joka on odottanut Evaa koko yön. Emil yrittää taivutella Evaa, mutta nainen sanoo kaiken olevan ohitse. Emil lähtee ja tapaa sattumalta Adamin. Adam pyytää kyytiä kaupunkiin ja matkalla hän näyttää Emilille Evan kaulakorua. Samana iltana Emil istuu yksin hotellihuoneessa ja ampuu itsensä. Adam ja Eva ovat samassa hotellissa tanssimassa, eikä Eva kerro suhteestaan Emiliin Adamille.


title: Hurmio (elokuva)

text: Nuoripari suunnittelee junamatkaa Berliiniin. Odotellessa Adam nukahtaa ja Eva astuu väärään junaan.


title: Asila

text: Asila on kylä entisen Angelniemen kunnan alueella Varsinais-Suomessa. Kylä sijaitsee Kokkilantien varrella, ja sitä rajaavat Ketola, Valttila, Kanamäki ja Kokkila. Kapeasta luode-kaakko -suuntaisesta kiilamaisesta kyläalueesta valtaosa on mäkistä metsämaisemaa.


title: Asila

text: Asilan asutus on keskittynyt Kokkilantien varteen. Mitään selvää yhtenäistä kyläaluetta Asila ei kuitenkaan muodosta. Kylän alueella on useita korkeita metsäisiä ja kallioisia mäkiä, kuten Härkämäki. Mäkien väliset alueet ovat joko peltoina tai niittyinä. Kylän eteläosan läpi virtaa Halikonlahteen laskeva Kuohanoja.


title: Asila

text: Asila on myöhäisempi uudisasutuskylä, sillä se kuului ruotsalaisen vero-oikeuden piiriin. Kylässä on aina ollut vain yksi kantatila, josta on maininta 1560-luvulta. Tämän vuoksi kylässä vuonna 1783 toteutettu isojako ei muuttanut kylän rakennetta millään tavalla. Asilaan ilmestyi toinen tila vasta vuonna 1903, jolloin Rantaniityn torppa itsenäistyi. Ennen sotia itsenäistyivät myös Härmälä ja Kärri. Siirtoväelle lohkottiin Asilasta kolme maatilaa.


title: Pentti Karvonen (juoksija)

text: Pentti Kalevi Karvonen (s. 15. elokuuta 1931 Koivisto) on entinen suomalainen kestävyysjuoksija. Hänen päämatkansa oli 3 000 metrin estejuoksu, jolla hän juoksi kahdesti virallisen maailmanennätyksen.


title: Pentti Karvonen (juoksija)

text: Kuusiston Kilpaa, Kaarinan Uraa, Lopen Laakaa ja Porvoon Urheilijoita urallaan edustanut Karvonen nousi juoksijana huipulle vuonna 1954, jolloin hän paransi 3 000 metrin estejuoksun ennätystään yli puoli minuuttia. Kesäkuussa hän juoksi Varsovassa ajan 8.56,6 alittaen kaikkien aikojen toisena suomalaisena yhdeksän minuutin rajan, ja heinäkuun Jugoslavia-maaottelussa Helsingissä hän saavutti ajan 8.48,6. Dortmundissa käydyssä Saksan ja Suomen välisessä maaottelussa hän juoksi maailman kaikkien aikojen parhaan ajan 8.41,4, mutta tulosta ei hyväksytty ennätykseksi, koska vesihaudassa oli liian vähän vettä ja sen reunassa oli alastuloa helpottava turvematto. Kalevan kisoissa Karvonen saavutti Olavi Rinteenpään takana hopeaa ajalla 8.54,4 ja sijoittui Bernin EM-kilpailuissa neljänneksi ajalla 8.55,2. Maastojuoksussa hän saavutti pitkällä matkalla SM-hopeaa ja joukkuemestaruuden.


title: Pentti Karvonen (juoksija)

text: Vuonna 1955 Karvonen juoksi kaksi estejuoksun virallista maailmanennätystä. Helsingissä 1. heinäkuuta hän teki tuloksen 8.47,8 ja paransi kaksi viikkoa myöhemmin Oslossa aikaan 8.45,4. Oslossakin vesihaudassa oli alun perin liian vähän vettä, mutta asia korjattiin nopeasti ennen kuin juoksijat saapuivat toista kertaa kohdalle ja Karvosen ennätys hyväksyttiin. Kumpikaan hänen tuloksistaan ei kuitenkaan ollut Suomen ennätys, sillä Olavi Rinteenpää oli juossut paremmin vuonna 1953 ennen kuin maailmanennätyksiä alettiin virallisesti noteerata. Karvonen voitti vuonna 1955 Suomen mestaruuden estejuoksussa ja maastojuoksun pitkällä matkalla (maastossa myös joukkuehopeaa).


title: Pentti Karvonen (juoksija)

text: Vuonna 1956 Karvonen sairasteli ja joutui mahahaavaleikkaukseen. Hän palasi juoksijana Suomen huipulle vasta vuonna 1960, jolloin hän voitti esteissä toisen Suomen mestaruutensa. Rooman olympialaisissa hän karsiutui alkuerissä ajalla 9.04,8. Vuoden 1961 Kalevan kisoissa hän saavutti vielä esteissä pronssia. Maastojuoksussa hän voitti joukkuekultaa vuonna 1960 ja sijoittui henkilökohtaisella pitkällä matkalla viidenneksi vuonna 1960, kuudenneksi vuonna 1961 ja neljänneksi vuonna 1962.


title: Pentti Karvonen (juoksija)

text: Karvonen edusti Suomea vuosina 1954–1955 ja 1959–1962 yhteensä 16 maaottelussa, joista yksi lasketaan B-maaotteluksi. Hän toimi Suomen Urheiluliiton lajivalmentajana vuosina 1964–1965 ja 1967–1975. Myöhemmin hän on toiminut SUL:n johtotehtävissä: hallituksen jäsenenä 1970–1983 ja 1988–1995 (varapuheenjohtajana 1981–1983 ja 1989–1995), liittovaltuuston jäsenenä 1985–1987 ja 1996–1998 (varapuheenjohtajana 1987) sekä Uudenmaan piirin puheenjohtajana 1970–1988. Hän on toiminut 2000-luvulla Suomen Kyykkäliiton puheenjohtajana.


title: Pentti Karvonen (juoksija)

text: Pentti Karvosen veli Reino Karvonen saavutti SM-pronssia este- ja maastojuoksussa ja hänen poikansa Teuvo Karvonen juoksi 1970-luvun lopulla esteissä ennätyksekseen ajan 8.51,87.


title: Täpläpunahai

text: Täpläpunahai ("Scyliorhinus stellaris"; aiemmin kissahai) on noin 90 cm pitkä rustokalalaji.


title: Täpläpunahai

text: Täpläpunahait elävät itäisellä Atlantilla päiväntasaajalta Norjan rannikolle sekä Välimerellä. Ne voivat elää jopa 25–30-vuotiaiksi. Laji käyttää ravinnokseen muita kaloja. Täpläpunahain lihaa käytetään ihmisravitona ja kalajauhon raaka-aineena.


title: Rainer Partanen

text: Rainer Partanen (s. 21. joulukuuta 1939) on suomalainen Europositron-yhtiön omistaja, joka on tuomittu törkeästä petoksesta. Poliisitutkinnan mukaan hän on myynyt yhtiönsä kautta mielikuvituksellista keksintöä 1,3 miljoonalla eurolla. Rahallinen hyöty on saatu osakeantien kautta vuosina 2001–2007. Partasen mukaan vajaa miljoona euroa on uponnut pelkästään osakeannin markkinointiin. Partanen ilmoitteli osakkeitaan "Helsingin Sanomissa" ja "Dagens Industrissa".


title: Rainer Partanen

text: Partasen keksintö oli nanokemiaan perustuva paristo. Partasen mukaan keksintö mahdollistaisi sähköautolle lähes 900 kilometrin toimintasäteen. Europositron-yhtiö on perustettu 1989 ja Partanen omistaa yhtiön verkkosivujen mukaan 90 prosenttia osakkeista. Yhdysvaltalainen konsulttiyritys Frost & Sullivan palkitsi yrityksen vuonna 2005. Tuolloin asiasta uutisoivat Tekniikka ja Talous ja Talouselämä.


title: Rainer Partanen

text: Partasen puolustuksen mukaan sijoittajat ovat ottaneet korkean riskin eikä tuotetta ole väitetty valmiiksi. Partasen mukaan tuote tulee jossain vaiheessa toimimaan, mutta poliisin testauttaman VTT:n lausunnon mukaan tämä on vahvasti kyseenalaista.


title: Rainer Partanen

text: Sijoituksiaan vaatii takaisin 276 suomalaista ja muutama ulkomaalainen nimi. Käräjäoikeus asetti syksyllä 2007 Partasen omaisuuden hukkaamiskieltoon ja vakuustakavarikkoon.


title: Rainer Partanen

text: Käräjäoikeuden istunnossa 12. tammikuuta 2009 noin 100 henkilöä vaati vahingonkorvauksia. Partasen puolustuksen mukaan tämä tarkoitti, että suurin osa sijoittajista katsoo ettei heitä ollut petetty. Syyttäjän mukaan Europositron maksoi varoistaan Partaselle ja hänen lähiomaisilleen noin 600 000 euroa ja vastaavasti itse tuotekehittelyyn käytettiin vajaat 3 000 euroa.


title: Rainer Partanen

text: Käräjäoikeuspäivänä kävi ilmi, että pieni utahilainen yritys Millenial Technology on lupautunut järjestämään Partasen keksinnölle 4,5 miljoonan euron tai dollarin rahoituksen. Helsingin Sanomien tavoittama yhtiön edustaja lupaili rahoitusta kolmen kuukauden sisällä. Tieto lupauksesta sai yhden henkilön luopumaan vahingonkorvauskanteestaan.


title: Rainer Partanen

text: Käräjäoikeus tuomitsi 12. helmikuuta Partasen yhden vuoden ja seitsemän kuukauden vuoden ehdolliseen vankeusrangaistukseen törkeästä petoksesta. Samalla hänelle määrättiin liiketoimintakielto vuoteen 2015 asti. Hovioikeus korotti 16. syyskuuta 2010 Partasen saamaa tuomiota kahden vuoden ja kuuden kuukauden vankeudeksi. Hänet myös määrättiin maksamaan noin 470 000 euroa korvauksia osakkeenomistajille ja valtiolle noin 280 000 euroa.


title: Rainer Partanen

text: Partanen haki tuomioonsa muutoksenhakulupaa korkeimmalta oikeudelta (KKO). KKO epäsi hakemuksen kesäkuussa 2011.


title: Rainer Partanen

text: Joulukuussa 2010 Partanen sai tuomion käräjäoikeuden tuomarin kunnian loukkaamisesta. Hän oli syyttänyt blogissaan tuomaria väärentämisestä, lahjusten ottamisesta, salaliitoista ja moraalittomuudesta. Partanen sai kolme kuukautta ehdollista vankeutta sekä määräykseen poistaa kirjoitukset internetistä.


title: Rainer Partanen

text: Rainer Partanen jätti Euroopan ihmisoikeustuomioistuimelle valituksen 26.11.2011.


title: Kvasikide

text: Kvasikiteet ovat kiinteitä aineita, jotka ovat rakenteeltaan järjestyneitä, mutta jaksottomia. Niissä atomit muodostavat hilan, joka täyttää tilan mutta jolla ei ole siirtosymmetriaa. Kvasikiteitä voidaan pitää kiteisen ja amorfisen aineen välimuotoina. Kiteitä ne muistuttavat siinä, että niissäkin saadaan röntgensäteillä aikaan Braggin diffraktio, mutta toisin kuin kiteissä, niissä ei ole samanlaisena toistuvaa yksikkökoppia.


title: Kvasikide

text: Kvasikiteen kaksiulotteisena vastineena voidaan pitää Penrosen laattoja.


title: Kvasikide

text: Ensimmäinen aine, jonka todettiin muodostavan kvasikiteitä, oli tietyssä suhteessa alumiinia ja mangaania sisältänyt metalliseos. Sen löysivät Daniel Shechtman, I. Blech, Denis Gratias ja J. Cahn Yhdysvaltojen kansallisen standardoimistoimiston (NBS) laboratoriossa vuonna 1984. Kvasikiteitä muodostuu, kun jokaista mangaaniatomia kohti on 5 tai 6 alumiiniatomia. Myöhemmin on todettu, että myös esimerkiksi aineet AlLiCu ja AlCrRu muodostavat kvasikiteitä. Shechtman sai vuonna 2011 kvasikiteiden löytämisestä Nobelin kemianpalkinnon.


title: Kvasikide

text: Nykyisin kvasikiteisiä aineita on löydetty jo useita satoja. Monet niistä ovat alumiinin seoksia (esimerkiksi Al-Li-Cu, Al-Mn-Si, Al-Ni-Co, Al-Pd-Mn, Al-Cu-Fe, Al-Cu-V), mutta eräät muutkin metalliseokset kuten Cd-Yb, Ti-Zr-Ni, Zn-Mg-Ho, Zn-Ms-Sc, In-Ag-Yb ja Pd-U-Si voivat muidostaa kvasikiteitä. Eräät polymeeritkin voivat muodostaa kvasikiteitä.


title: Kvasikide

text: Geometrisesti kvasikiteet voidaan jakaa kahteen perustyyppiin. Ensimmäisen tyypin muodostavat polygonaaliset (diedriset) kvasikiteet, jotka ovat tietyn akselin suhteen 8-, 10- tai 12-kertaisesti lokaalisesti symmetrisiä. Sen mukaisesti ne jaetaan oktagonaalisiin, dekagonaalisiin ja dodekagonaalisiin kvasikiteisiin. Ne ovat tämän akselin suunnassa jaksollisia, mutta sitä vastaan kohtisuorissa suunnissa jaksottomia. Toisen tyypin muodostavat ikosaedraaliset kvasikiteet, jotka eivät ole jaksollisia missään suunnassa.


title: Cool (albumi)

text: Cool on vuonna 1997 julkaistu kokoelma-albumi, joka sisältää kappaleita Maukka Perusjätkältä sekä Akilta ja Turolta.


title: Glyseridi

text: Glyseridi (myös Asyyliglyseroli) on glyserolin esteri. Glyserolilla on kolme hydroksyyliryhmää, joten se voi esteröityä mono-, di-, tai triglyseridiksi. Kasviöljyt sekä eläinrasvat sisältävät usein triglyseridejä.


title: Säpinää

text: Säpinää on Maukka Perusjätkä Ja Sota Apatiaa Vastaan -yhtyeen loppuvuodesta 1979 julkaistu albumi. Levyn nimikkokappale, josta muistetaan erityisesti taustalla ääntelevä moottorisaha, julkaistiin myös singlenä. Albumin kappaleista ”Herneenpalot”, ”Säpinää” ja Ralf Örnin laulama ”Se on meidän” kuultiin myös Tapio Suomisen ohjaamassa elokuvassa "Täältä tullaan elämä".


title: Säpinää

text:
A-puoli

B-puoli


title: Säpinää

text: Kappaleita on julkaistu uudelleen vuonna 1997 ”Albumi”-nimisellä Maukka Perusjätkän kokoelmalla. Vuonna 2004 Poptorin kautta julkaistulla kokoelma-CD:llä ”Hyvät, pahat ja parhaat” kappaleita on äänitetty uudelleen uudella kokoonpanolla.


title: Boys Like Girls

text: Boys Like Girls on yhdysvaltalainen rockyhtye Bostonista, Massachusettsista. Yksi heidän tunnetuimmista kappaleistaan on ""The Great Escape"".


title: Boys Like Girls

text: Bändi perustettiin Andoverissa, Massachusettsissa vuonna 2005, kun laulaja Martin Johnson kirjoitti muutaman laulun, jotka hän halusi äänittää. Hän värväsi basistin Bryan Donahuen ja rumpali John Keefen. Keefe toi mukanaan pääkitaristi Paul DiGiovannin, jonka kanssa hän oli äänittänyt lyhyen demon. Joitakin kuukausia myöhemmin he saivat tietää olevansa kaukaisia serkkuja. Myöhemmin yhtye muutti nimensä "Boys Like Girlsiksi".


title: Luettelo tietotekniikkalehdistä

text: Tietotekniikkalehdiksi määritellään ne aikakauslehdet, jotka ovat keskittyneet tietotekniikkaan sekä sitä sivuaviin aiheisiin.


title: Friedrichstraße

text: Friedrichstraße on yksi Berliinin keskeisimmistä kulttuuri- ja ostoskaduista. Se kulkee etelä–pohjoissuunnassa Mitten kaupunginosan halki ja on yksi Unter den Lindenin tärkeimmistä poikkikaduista. Etelässä katu jatkuu Kreuzbergin puolelle ja päättyy Mehringplatz-aukiolle, pohjoispää on Oranienburger Torin luona. Friedrichstraße ylittää pohjoispäässään Spreejoen Weidendammer Brücke -siltaa pitkin. Katu on nimetty Preussin kuningas Fredrik I:n mukaan.


title: Friedrichstraße

text: Friedrichstraße on 3,3 kilometriä pitkä ja se oli aikanaan Berliinin pisin katu. Katu tunnettiin jo 1800-luvulla ravintoloistaan sekä tanssi- ja huvittelupaikoistaan. Katu kärsi pahoin toisen maailmansodan pommituksissa ja sen varrella jäi pystyyn vain kymmenkunta taloa. Berliinin jaon yhteydessä rajalinja jakoi kadun kahteen osaan, sillä Mitte kuului Itä-Berliiniin, Kreuzberg sen sijaan Länsi-Berliiniin. Kuuluisa rajanylityspaikka Checkpoint Charlie sijaitsi kadun varrella. Pääosa kadusta jäi siten Itä-Berliinin puolelle. Kadun kumpikaan osa ei noussut Berliinin muurin halkomana uuteen kukoistukseen Berliinin jaon aikana.


title: Friedrichstraße

text: Saksojen yhdistymisen jälkeen muurin läheisyydessä olevat korttelit on rakennettu täysin uudestaan, ja Friedrichstraßesta on tullut jälleen yksi tärkeimmistä Berliinin huvittelukaduista. Kadun varrella on 1990-luvulla käynnistyneen uudisrakentamisen ansiosta paljon näyttävää modernia arkkitehtuuria. Vuonna 1996 kadulla avattiin Pariisin Galeries Lafayette -tavaratalon Berliinin-toimipiste. Se on osa kolmen modernilla tyylillä rakennetun korttelin kokonaisuutta, jonka osat tunnetaan nimillä Quartier 205, 206 ja 207.


title: Friedrichstraße

text: Kadun varrella Mittessä sijaitsee Friedrichstraßen rautatieasema. Koska muutamat Länsi-Berliinin metrolinjat kulkivat Berliinin jaon aikana osan matkastaan Itä-Berliinin puolella ja pysähtyivät siellä Friedrichstraßen asemalla, myös tämä yhdistetty rautatie- ja metroasema toimi jaon aikana rajanylityspaikkana.


title: Kari Peitsamo Revival

text: Kari Peitsamo Revival oli suomalaismuusikko Kari Peitsamon johtama rock-yhtye, joka oli toiminnassa vuosina 1981-1984. Yhtye julkaisi kolme CCR- ja Status Quo -covereita sisältävää albumia sekä viisi singleä Poko Rekordsin kautta.


title: Checkpoint Charlie

text: Checkpoint Charlie oli länsipuolen antama nimitys eräälle Länsi- ja Itä-Berliinin väliselle rajanylityspaikalle. Se sijaitsi Friedrichstraßen varrella Zimmerstraße- ja Mauerstraße- nimisten poikkikatujen välissä, ja se johti Länsi-Berliiniin kuuluneesta Kreuzbergin kaupunginosasta Itä-Berliiniin kuuluneeseen Mitten kaupunginosaan eli Berliinin vanhaan keskustaan. Sen kautta kulkivat varsinkin diplomaatit. Saksan jaon loppuaikoina rajanylityspaikka oli avoinna myös ulkomaisille turisteille, mutta saksalaisten oli käytettävä muita rajanylityspaikkoja.


title: Checkpoint Charlie

text: Checkpoint Charlie oli Berliinin muurin lisäksi yksi tärkeimpiä Berliinin jaon ja kylmän sodan symboleista. Entisen Checkpoint Charlien läheisyydessä on Berliinin jaosta kertova museo.


title: Checkpoint Charlie

text: Checkpoint Charlie suljettiin 22. kesäkuuta 1990.


title: Ian Maxtone-Graham

text: Ian Howes Maxtone-Graham (s. 3. heinäkuuta 1959) on yhdysvaltalainen käsikirjoittaja, joka tunnetaan parhaiten TV-sarjojen "Saturday Night Live" (vuosina 1992–1995) ja "Simpsonit" (vuosina 1995–2015) käsikirjoittajana. Hän kirjoitti "Simpsoneihin" 22 jaksoa 8.–25. tuotantokausille ja oli yksi "The Simpsons Movie" -elokuvan yhdestätoista käsikirjoittajasta.


title: Hartiavyö

text: Hartiavyö on joukko luita, jotka yhdistävät eturaajan molemmin puolin päätukirankaan. Ihmisillä se muodostuu solisluusta ja lapaluusta. Joillakin lajeilla hartiavyöhön kuuluu vielä kolmas luu, korppiluu.


title: Hartiavyö

text: Ihmisillä hartiavyön ja päätukirangan ainoat liitokset ovat rintalastan ja solisluun liitännät molemmilla puolilla.


title: George Meyer

text: George Meyer (s. 1956) on Emmy-palkittu yhdysvaltalainen käsikirjoittaja ja tuottaja. Meyer tunnetaan parhaiten työstään animaatiosarja "Simpsonien" parissa. Meyer käsikirjoitti sarjaan 12 jaksoa 1.–13. tuotantokausilla vuosina 1989–2002 sekä osallistui "The Simpsons Movie" -elokuvan käsikirjoittamiseen.


title: David Mirkin

text: David Mirkin (s. 18. syyskuuta 1955 Philadelphia) on yhdysvaltavlainen televisio-ohjaaja, käsikirjoittaja ja tuottaja, joka tunnetaan työstään "Simpsonit"-animaatiosarjassa. Mirkin on vegetaristi ja voittanut joitakin Emmy-palkintoja.


title: David Mirkin

text: Mirkin syntyi ja kasvoi Philadelphiassa ja valmistui Northeast High Schoolista vuonna 1975.. Hänen isänsä oli tietokoneinsinööri. Mirkin aloitti insinööriuralla, mutta oltuaan harjoittelijana Philadelphian Drexel Universityssä hän päätti lopettaa. Mirkin muutti Los Angelesiin, Kaliforniaan ja ilmoittautui elokuvakoulu Loyola Marymount Universityyn.


title: David Mirkin

text: Mirkin aloitti stand up -koomikkona vuonna 1982 ja esiintyi ympäri Yhdysvaltoja. Hänen ensimmäinen vitsinsä oli "Is it just me or has everybody been coughing up blood lately?" (""Olenko se vain minä vai ovatko muutkin viime aikoina yskineet verta?""). Hänen ensimmäinen käsikirjoitustyönsä televisioon oli amerikkalainen versio "Three's Companysta". Mirkin oli vuodesta 1984 vuoteen 1985 johtava kirjoittaja "Newhartissa". Vuonna 1986 hänestä tuli johtava tuottaja ja juontaja vuoteen 1988 asti, jolloin hän alkoi myös kirjoittaa ja ohjata jaksoja.


title: David Mirkin

text: 1990-luvun alussa Mirkin teki koomikko Chris Elliottin kanssa televisiosarjan "Get a Life", jonka hän myös ohjasi ja käsikirjoitti. Hän myös kirjoitti "The Julie Show" -pilottijakson Julie Brownin ja Charlie Coffeyn kanssa. Sitä ei kuitenkaan valittu syyskaudelle.


title: David Mirkin

text: Mirkin loi, kirjoitti ja ohjasi myös sketsikomediaohjelma "The Edgen" vuosina 1992 ja 1993. Vuodesta 1992 vuoteen 1998 Mirkin oli yksi muutamista ohjaajista "The Larry Sanders Show'ssa".


title: David Mirkin

text: Mirkin oli "Simpsonit"-televisiosarjan vastaava tuottaja eli "showrunner" sen 5. ja 6. tuotantokaudella vuosina 1993–1995. Hän oli "showrunnerina" vielä neljässä jaksossa 7. kaudella ja kahdessa jaksossa 9. kaudella. Mirkin voitti neljä Primetime Emmy -palkintoa työstään Simpsoneissa. Mirkin työskentelee yhä osan ajastaan show’ssa auttaen uudelleenkirjoitusprosesseissa. Hän oli myös yksi "The Simpsons Movie" -elokuvan käsikirjoittajista. Itse tv-sarjaan hän on käsikirjoittanut kaksi jaksoa, 5. kauden jakson ”Homer, seuraava astronautti” ja 26. kauden jakson ”Herkku-Homer” (jälkimmäisen yhdessä Al Jeanin kanssa).


title: David Mirkin

text: Mirkin on ohjannut elokuvat "Blondit luokkakokouksessa" (1997) ja "Sydäntenmurskaajat" (2001). Mirkin hylkäsi "Sydäntenmurskaajat"-projektin kolme kertaa, koska ei pitänyt käsikirjoituksesta.


title: Ikechukwu Kalu

text: Ikechukwu Kalu (s. 18. huhtikuuta 1984 Kaduna, Nigeria) on nigerialainen jalkapalloilija, pelipaikaltaan hyökkääjä. Hän pelaa tällä hetkellä sveitsiläisessä Bellinzonassa. Kalu aloitti uransa kotimaassaan Nigeriassa, josta hän siirtyi 18-vuotiaana Italiaan. Hän pelasi myös kaksi kautta Sveitsissä ennen palaamistaan Italiaan Sampdoriaan, joka osti Kalun vuonna 2002. Ensi kerran hän kuitenkin pelasi edustusjoukkueessaan kaudella 2007–2008, jolloin Kalulle kertyi viisi ottelua. Kaudeksi 2008–2009 hänet lainattiin jälleen Sveitsiin.


title: Ikechukwu Kalu

text: Kalu on pelannut kolme ottelua Nigerian jalkapallomaajoukkueessa vuonna 2003.


title: Zōri

text: Perinteisenmallisia zōreja nähdään usein käytettävän yhdessä muiden perinnevaatteiden kanssa. Myös uudemmat mallit ovat tavallisia, ja niitä käytetään erityisesti kesällä. Nykyään getoja käytetään arkisemman yukatan kanssa ja zōrit yhdistetään muodollisempaan kimonoon. Tilaisuuden juhlavuus määrää, minkälaista kimonoa ja jalkineita käytetään. Tatami-mattoa muistuttavia kaislazōreja ei käytetä kimonon kanssa, sillä niitä pidetään työkenkinä tai osana rennompaa asua ja ovat jotakuinkin yhtä epämuodolliset kuin getat.


title: Zōri

text: Naisten vinyylizōrit ovat muodolliset, mutta eivät yhtä juhlavat kuin kankaiset tai jopa brokadista tehdyt zōrit, joita käytetään kaikista muodollisimpien kimonoiden, esimerkiksi hää- tai hautajaisasujen kanssa. Miesten zōrit tehdään usein muovisesta olkijäljitelmästä ja niiden "hanao" eli remmit ovat useimmiten mustat tai valkoiset. Myös naisten zōreja valmistetaan olkijäljitelmästä, mutta niiden hanao on yleensä punainen. Nämä eivät ole yhtä muodolliset kuin vinyyliset tai brokadiset zōrit. Muodollisissa tilaisuuksissa kaikkien naisten muovi- ja kangaszōrien kanssa käytetään aina valkoisia tabi-sukkia. Miehillä tabien käyttö ei ole näin tarkkaa: he voivat käyttää samoja jäljitelmäzōreja sekä epämuodollisissa (ilman tabeja) että muodollisissa tilaisuuksissa (tabien kanssa).


title: Zōri

text: Hanao on kiinni zōreissa symmetrisesti, joten käyttämättömissä zōreissa ei ole eroa vasemman ja oikean jalan jalkineen välillä. Zōreja käytettäessä hanao venyy ja muotoutuu jalan mukaan. Muovisten jäljitelmäzōrien hanao tehdään usein veluurinkaltaisesta materiaalista. Muodollisempien zōreja käytettäessä hanao on joko ohuesta vinyyli- tai brokadinauhasta tai leveämpi ja pehmustettu vinyyli- tai kangasremmi.


title: Zōri

text: Kangas on usein samaa kuin kenkäosassa, tai silkki- tai raionkreppiä ("chirimen"). Miesten zōreissa hanao saattaa olla myös nahkaa tai nahkajäljitelmää. Hanao kuluu ja venyy helposti. Myös muodin vaihtelu tai asusteiden yhteensovittamisen vuoksi se voidaan haluta vaihtaa. Hanao voidaan irrottaa ja vaihtaa zōrin pohjassa olevien aukkojen ansiosta.


title: Zōri

text: Tatamizōreja lukuun ottamatta naisten zōrit eivät yleensä ole litteät. Pohjan paksuus ja kulma vaihtelee. Pohjan alin pinta on yleensä harmaata nahkaa.


title: Zōri

text: Muiden japanilaisten perinnejalkineiden tapaan ilma kulkee vapaasti jaloissa zōreja käytettäessä, mistä on ollut hyötyä suurimmassa osaa Japania vallitsevassa kosteassa ilmastossa. Sandaalit on myös helppo ottaa jalkoihin ja pois, mikä on hyödyllinen ominaisuus kulttuurissa, jossa kenkiä ei käytetä sisätiloissa. Kimonoon pukeutuneena myös erimerkiksi kengännauhojen sitominen olisi epäkäytännöllistä.


title: Aljaksei Žyhalkovitš

text: Aljaksei Žyhalkovitš (, , s. 18. huhtikuuta 1996 Minsk) on valkovenäläinen laulaja. Hän edusti Valko-Venäjää vuoden 2007 lasten Eurovision laulukilpailussa ja voitti kisat tuoden maalleen toisen lasten euroviisivoiton. Hän esitti kappaleen "С друзьями", joka kertoo ystävyydestä. Žyhalkovitš on kirjoittanut lauluja 9-vuotiaasta lähtien.


title: Aljaksei Žyhalkovitš

text: Vapaa-ajallaan Žyhalkovitš harrastaa musiikin kuuntelua, lukemista, jalkapalloilua ja biljardia. Hänen suosikkikirjojaan ovat Harry Potter -kirjat.


title: Bellevillen kolmoset

text: Bellevillen kolmoset on belgialais-brittiläis-kanadalais-ranskalaisena yhteistuotantona vuonna 2003 ilmestynyt piirretty elokuva, jonka ohjasi ja käsikirjoitti Sylvain Chomet.


title: Bellevillen kolmoset

text: Elokuvan ääninäyttelijöitä ovat muiden muassa Michèle Caucheteux, Jean-Claude Donda, Michel Robin ja Monica Viegas. Piirretyssä on kuitenkin vuoropuhelua hyvin vähän, ja tarina rakentuu hahmojen toiminnan ja pantomiimikohtausten varaan.


title: Bellevillen kolmoset

text: Bellevillen kolmoset oli ehdolla kahden Oscarin (paras piirroselokuva ja paras laulu) saajaksi ja sai muutenkin kiitosta sekä kriitikoilta että yleisöltä retrohenkisestä tyylistään.


title: Heikki Paavilainen

text: Heikki Paavilainen (s. 12. toukokuuta 1962) on suomalainen näyttelijä. Hän on näytellyt televisiosarjoissa ja elokuvissa. Ensimmäinen merkittävä rooli oli Mikko Niskasen elokuvassa Ajolähtö (1982). Yksi tunnetuimmista rooleista on "Talvisota"-elokuvan (1989) Vilho Erkkilä. Paavilainen toimi Hämeenlinnan kaupunginteatterin johtajana 2005-2013. Tämän jälkeen Heikki ja Mervi Paavilainen perustivat Suomen kesäteatteri Oy:n, joka toimii Valkeakosken Apianniemessä.


title: Cuneon maakunta

text: Cuneon maakunta () on maakunta Piemonten hallintoalueella Luoteis-Italiassa.


title: Cuneon maakunta

text: Cuneon maakunta on Italian neljänneksi laajin maakunta, pinta-alaltaan 6 895 km, ja se tunnetaankin nimellä "Provincia Granda". Maakunnan asukasluku on vajaat 600 000. Maakunta muodostuu 250 kunnasta, ja sen pääkaupunki on Cuneo.


title: Cuneon maakunta

text: Cuneon maakunta rajoittuu lännessä Ranskaan.


title: Cuneon maakunta

text: Cuneon maakunnan väekkäimmät kaupungit ovat (31.12.2015):


title: Robert N. Bellah

text: Robert Neelly Bellah (23. helmikuuta 1927 – 30. heinäkuuta 2013) oli yhdysvaltalainen sosiologi. Hänet tunnetaan uskonnon asemaa yhteiskunnassa koskevasta tutkimustyöstä. Kansalaisuskonnon käsitettä hän kuvasi ensi kertaa vuonna 1967 julkaistussa kirjoituksessaan.


title: Robert N. Bellah

text: Harvardista valmistunut Bellah oli emeritusprofessori Kalifornian yliopistossa Berkeleyssä. Hän sai vuonna 2000 National Humanities Medalin.


title: Vonnas

text: Vonnas on Ranskan kunta Ainin departementissa Itä-Ranskassa. Kunnassa on 2 922 asukasta (2014) ja sen pinta-ala on 17,81 km². Kunta sijaitsee Veyle-joen varrella.


title: Vonnas

text: Vonnasilla on pitkä historia ja sieltä on löydetty muun muassa kahdeksen kivikirvestä. 1200-luvulla Vonnasissa oli kuusi linnaa tai vahvamuurista rakennusta. Nykyään ovat jäljellä enää Béostin ja d'Epeyssollesin linnat.


title: Vonnas

text: Kunnassa on valjakkomuseo, jossa on esillä hevosvetoisia kulkuneuvoja vuodesta 1850 vuoteen 1950. Heinäkuun ensimmäisenä sunnuntaima järjestetää, "Fête de la Crêpe et du Cheval", letun ja hevosen juhla, jonka ohjelmaan kuuluu muun muassa ratsastusnäytöksiä. Vonnasissa on kolmen Michelin-tähden Georges Blancin ravintola ja hotelli.


title: Egyptin vitsaukset

text: Egyptin vitsaukset olivat Toisen Mooseksen kirjan mukaan kymmenen Egyptiä kohdannutta vakavaa onnettomuutta, joilla Israelin Jumala, Jahve, yritti pakottaa faaraon vapauttamaan israelilaiset orjuudesta. Faarao myöntyi vasta kymmenennen vitsauksen jälkeen, mikä johti israelilaisten exodukseen eli lähtöön Egyptistä. Vitsauksia kuvataan tavalla, joka korostaa Jahven voimaa ja sen vastakohtana Egyptin monien jumalien voimattomuutta Toisinaan tätä vertailua on tarkennettu siten, että osa vitsauksista voidaan suoranaisesti liittää tiettyihin egyptiläisiin jumaliin kuten Niilin, hedelmällisyyden ja eräiden luonnonilmiöiden jumaliin. Toisen Mooseksen kirjan mukaan Jumala ilmoitti kymmenenellä ja viimeisellä vitsauksella tuomitsevansa kaikki Egyptin jumalat:


title: Egyptin vitsaukset

text: Monet juutalaiset ja kristityt pitävät Egyptin vitsauksia historiallisina. Ne mainitaan lyhyesti myös Koraanin 7. suurassa:


title: Egyptin vitsaukset

text: Raamatun mukaan vitsaukset olivat seuraavat:


title: Egyptin vitsaukset

text: Näistä kolmen ensimmäisen kerrotaan koskeneen "koko Egyptin maata", kun taas muilta israelilaiset säästyivät. Viimeisestä vitsauksesta Raamatussa sanotaan, että israelilaiset säästyivät siltä, koska jokainen israelilainen perhe teurasti Mooseksen käskystä lampaan ja sivelivät talonsa oven päällisen ja pihtipielet sen verellä, mistä Jumala tunnisti heidän asuintalonsa. Tämän vitsauksen jälkeen samana yönä faarao vihdoin salli israelilaisten lähteä maasta.


title: Egyptin vitsaukset

text: Vitsauksiin on muutamia viittauksia Raamatun myöhemmissäkin kohdissa. Joosua, Mooseksen seuraaja, muistutti kansaa eräässä puheessaan siitä, että he olivat vapautuneet orjuudesta näiden vitsausten yhteydessä. Ensimmäisen Samuelin kirjan mukaan filistealaisetkin olivat kuulleet vitsauksista ja pelkäsivät niiden aikaansaajaa. Niihin viitataan myös 78. psalmissa.


title: Egyptin vitsaukset

text: Raamatun mukaan vitsausten syy näyttää olevan kahtalainen. Toisaalta niiden tarkoituksena oli vastata faaraon pilkalliseen kysymykseen: Kuka on Herra, jota minun pitäisi kuulla ja päästää Israel?, toisaalta niiden oli myös tarkoitus tehdä Jumalan voima israelilaisiin lähtemättömästi selväksi kaikiksi ajoiksi, minkä vuoksi niiden oli myös tultava tunnetuiksi kaikkialla maailmassa.


title: Egyptin vitsaukset

text: Raamatun mukaan Jumala paadutti faaraon sydämen niin, että hän useita kertoja kieltäytyi vapauttamasta israelilaisia, mikä tekisi Jumalalle mahdolliseksi näyttää suuren voimansa, jotta ihmiset tietäisivät, ettei hänen vertaistaan ole, ja jotta hänen nimeään julistettaisiin kaikkialla maailmassa. Tässä mielessä vitsaukset olivat rangaistus siitä, että egyptiläiset olivat kauan pitäneet israelilaisia orjina, ja samalla todiste Egyptin jumalien voimattomuudesta.


title: Egyptin vitsaukset

text: Toisen Mooseksen kirjan mukaan Mooses ja Aaron varoittivat faaraota etukäteen kaikista vitsauksista uhaten niiden toteutuvan, jos hän ei päästä israelilaisia vapauteen. Kirjan 7. -12. luvuissa tapahtumia kuvataan seuraavaan tapaan:


title: Egyptin vitsaukset

text: Kun Mooses ja Aaron ensimmäisen kerran kävivät faaraon puheilla, he pyysivät, että hän päästäisi israelilaiset viettämään juhlaa erämaassa. Mutta koska faarao ei tähän suostunut, he myöhemmin palasivat hänen luokseen saadeen aikaan näkyvän ihmeen: Mooseksen sauva muuttui käärmeeksi. Myös egyptiläiset tietäjät pystyivät samaan, muuttamaan sauvoja käärmeiksi, mutta Mooseksen käärmeeksi muuttunut sauva nielaisi heidän sauvansa.


title: Egyptin vitsaukset

text: Jumalan käskystä Aaron nosti sauvansa Niilin ylle, jolloin kaikki sen vesi muuttui vereksi, samoin kaikki kanavien ja lammikkojen veri. Kaikki Niilin kalat kuolivat, ja virta alkoi haista. Egyptiläiset tietäjät kuitenkin osoittivat, että hekin pystyivät muuttamaan vettä vereksi, minkä vuoksi faarao ei suostunut Mooseksen pyyntöön.


title: Egyptin vitsaukset

text: Jumalan käskystä Aaron nosti sauvansa veden ylle, jolloin suunnaton määrä sammakoita nousi vedestä ja täytti Egyptin. Niitä tunkeutui suurin joukoin ihmisten asuintaloihinkin. Egyptin tietäjät pystyivät hekin tuomaan esiin sammakoita, mutta kun ne alkoivat suuresti vaivata faaraotakin, hän pyysi Moosesta rukoilemaan, että sammakot katoaisivat. Sen todistamiseksi, että kyseessä oli jumalallinen rangaistus, Mooses myös antoi faaraon päättää ajan, jolloin hänen oli rukoiltava. Mooseksen rukoiltua sammakot kuolivat. Välillä faarao oli jo luvannut vapauttaa israelilaiset, jos hän pääsee eroon sammakoista, mutta niiden kadottua hän ei toteuttanut lupaustaan.


title: Egyptin vitsaukset

text: Jumalan käskystä Aaron löi sauvallaan maata, jolloin kaikkialle Egyptiin ilmestyi suuri joukko syöpäläisiä (vuoden 1933 raamatunkäännöksen mukaan sääskiä), jotka ahdistivat sekä ihmisiä että karjaa. Myös Egyptin tietäjät yrittivät samaa, mutta eivät onnistuneet, minkä vuoksi he sanoivat tapausta "Jumalan sormeksi.".


title: Egyptin vitsaukset

text: Egyptiin tuli suuri määrä paarmoja, ei kuitenkaan Goosenin maakuntaan, jossa israelilaiset asuivat. Niitä tuli faaraon ja hänen palvelijoidensa taloihinkin. Faarao kutsui Mooseksen ja Aaronin luotaan pyytäen heitä uhraamaan Jumalalle, jotta paarmoista päästäisiin eroon. He kuitenkin kieltäytyivät tekemästä niin Egyptissä, koska se olisi ollut egyptiläisille kauhistus, ja pyysivät sen sijaan, että he pääsisivät autiomaahan uhraamaan. Faarao aluksi myöntyi tähän edellyttäen, että he eivät menisi kovin kauas. Kun Mooses rukoili, paarmat katosivat seuraavaan aamuun mennessä. Silloin faarao kuitenkin muutti mielensä eikä päästänyt israelilaisia lähtemään.


title: Egyptin vitsaukset

text: Egyptiin levisi karjarutto, joka tappoi kaikki egyptiläisten hevoset, aasit, kamelit, naudat ja lampaat. Israelilaisten kotieläimet kuitenkin säästyivät kaikki. Nytkään faarao ei suostunut Mooseksen ja Aaronin pyyntöön.


title: Egyptin vitsaukset

text: Jumalan pyynnöstä Mooses ja Aaron heittivät tulisijan nokea kohti taivasta, jolloin se muuttui tomuksi, joka peitti koko Egyptin maan. Egyptiin levisi kulkutauti, jonka vuoksi sekä ihmisiin että karjaan tuli paiseita. Egyptin tietäjätkään eivät voineet pitää puoliaan Moosesta vastaan, sillä hekin sairastuivat samaan tautiin. Faarao ei edelleenkään tehnyt myönnytyksiä.


title: Egyptin vitsaukset

text: Egyptiin tuli ennennäkemättömän rankka raesade ja myös ukkonen, ja maahan iski runsaasti salamoita. Rakeet olivat niin suuria, että ne tappoivat kaikki, jotka olivat ulkona. Ne tuhosivat myös kaiken kasvavan pellavan ja ohran, eivät kuitenkaan vehnää, sillä se ei ollut vielä kasvanut. Goosenin maakunnassa rakeita ei kuitenkaan satanut. Faarao myönsi tehneensä väärin ja pyysi Moosesta ja Aaronia rukoilemaan, jotta raesade lakkaisi. Kun Mooses ojensi kätensä, raesade ja ukkonen lakkasivatkin, mutta samalla myös faarao muutti mielensä eikä päästänyt israelilaisia lähtemään.


title: Egyptin vitsaukset

text: Mooses ja Aaron varoittivat faaraota, että ellei hän suostu heidän pyyntöönsä, Egyptiin tulee suunnaton määrä heinäsirkkoja, jotka syövät kaiken kasvillisuuden. Faaraon palvelijatkin kehottivat häntä myöntymään, sillä alkoi jo olla ilmeistä, että muussa tapauksessa koko Egypti joutuisi tuhoon. Mooses pyysi, että israelilaiset pääsisivät viettämään juhlaa Herran kunniaksi, mutta hänet karkotettiin faaraon edestä. Tuli voimakas itätuuli, joka jatkui koko päivän ja seuraavan yön, ja seuraavana aamuna Egyptiin tuli enemmän heinäsirkkoja kuin koskaan aikaisemmin tai myöhemmin. Ne söivät kaikki kasvit, jotka olivat säästyneet rakeilta. Faarao kutsui jälleen Mooseksen ja Aaronin luokseen ja pyysi heitä rukoilemaan, että heinäsirkoista päästäisiin eroon. Tuuli kääntyi kovaksi länsituuleksi, joka ajoi heinäsirkat Kaislamereen, eikä niitä lainkaan jäänyt Egyptiin. Mutta Herra paadutti faaraon sydämen niin, ettei hän edelleenkään päästänyt israelilaisia lähtemään.


title: Egyptin vitsaukset

text: Mooses nosti kätensä kohti taivasta. Koko Egyptiin, israelilaisten asuma-alueita lukuun ottamatta, tuli kolmeksi päiväksi täydellinen sakea pimeys, johon "voitiin käsin koskea", niin että ihmiset eivät voineet nähdä toisiaan eikä kukaan voinut liikkua minnekään. Faarao myönsi israelilaisille luvan mennä autiomaahan viettämään juhlaa, mutta heidän oli jätettävä lampaansa ja muut kotieläimensä Egyptiin. Mooses kuitenkin sanoi, ettei niitä voitu jättää, sillä niitä tarvittiin uhreiksi. Tämän kuultuaan faarao kielsi Moosesta kuoleman uhalla enää saapumasta hänen eteensä. Mooses lupasikin, ettei hän enää palaisi.


title: Egyptin vitsaukset

text: Mooses kertoi israelilaisille, että Jumala aikoi rangaista egyptiläisiä vielä yhdellä vitsauksella. Keskiyöllä Herra lähtisi kulkemaan kautta koko Egyptin, jolloin kaikki esikoiset, faaraon esikoisesta orjattarien esikoisiin saakka, vieläpä karjankin esikoiset kuolisivat. Israelilaiset kuitenkin välttyisivät tältä vitsaukselta, mutta sitä varten heidän oli teurastettava karitsa ja siveltävä kotinsa oven pielet ja kamana sen verellä. Keskiyöllä Jumala toteuttikin uhkauksensa. Samalla kaikki henkiin jääneet egyptiläiset heräsivät ja huomasivat, mitä oli tapahtunut, ja itkivät, sillä jokaisessa talossa oli kuolleita. Vasta tämän jälkeen israelilaiset pääsivät poistumaan Egyptistä, ja nyt egyptiläiset suorastaan vaativatkin heitä poistumaan maasta, sillä he pelkäsivät muussa tapauksessa kuolevansa kaikki.


title: Egyptin vitsaukset

text: Useimpien nykyisten tutkijoiden mukaan toora eli Mooseksen kirjat on koottu nykyiseen muotoonsa vasta Persian valtakaudella 400-luvulla eaa. Todennäköisesti ne kyllä perustuvat vanhempiin kirjallisiin lähteisiin, mutta nekin on kirjoitettu vasta sen jälkeen, kun kertomukset olivat kulkeneet satojen vuosien ajan vain suullisena perimätietona. Ei ole varmaa onko vitsauksia oikeasti tapahtunut ja jos on tapahtunut, niin missä mittakaavassa ne ovat tapahtuneet. Myöskään egyptiläisistä lähteistä ei ole löydetty mainintoja Mooseksesta tai israelilaisten lähdöstä. Tosin Egyptistä löydetyssä Ipuwer-papyruksessa kuvataan mullistusten sarjaa, joka eräiltä osin muistuttaa Raamatun kertomusta, ja toisinaan sen onkin päätelty viittaavan samoihin tapahtumiin. Useimpien tutkijoiden mukaan papyrus on kuitenkin peräisin niin varhaiselta ajalta, ettei se voi liittyä israelilaisten Egyptistä lähtöön vaan todennäköisemmin se kuvaa yhteiskunnallista hajaannustilaa ensimmäisen välikauden aikana.


title: Egyptin vitsaukset

text: Näin ollen ei ole selvää, missä määrin Toisen Mooseksen kirjan kertomukset perustuvat todellisiin historiallisiin tapahtumiin ja missä määrin ne ovat puhtaasti myyttisiä. Israelilaisten Egyptistä lähdön ajankohdasta on esitetty monia teorioita eikä ole edes varma, ovatko heidän esi-isänsä koskaan Egyptissä olleetkaan. Tapaukset on sijoitetu tavallisimmin Ramses II:n ja hänen seuraajansa Merneptahin hallitsijakausiin, mutta eräiden tutkijoiden mukaan ne olisivat tapahtuneet jo Amenhotep III:n kaudella., ja toisinaan israelilaisten Exodus on myös samastettu vielä varhaisempaan hyksojen karkotukseen.


title: Egyptin vitsaukset

text: Toisaalta on arveltu, että vain pieni osa israelilaisista olisi aikoinaan asunut Egyptissä, ja monet tutkijat ovat kiistäneet kertomuksen historiallisuuden kokonaan tai arvelleet, että sen takana olisikin hämärtynyt perimätieto talonpoikien kapinasta Egyptin kuningashuonetta ja sen Kanaanin maassa (Palestiinassa) toimineita liittolaisia vastaan.


title: Egyptin vitsaukset

text: Vaikka kertomus Egyptin vitsauksista sellaisena kuin se Raamatussa esiintyy, onkin ilmiselvästi yliluonnollinen, on tapahtumille esitetty myös luonnollisia selityksiä. Monet kuvatuista vitsauksista ovat sinänsä, tosin lievemmässä muodossa, Egyptille varsin tyypillisiä luonnonilmiöitä, joten niiden kuvauksen on katsottu osoittavan Egyptin olojen tuntemusta. Esimerkiksi Niilin veden muuttumisen "vereksi", tai veren väriseksi, on selitetty johtuvan punalevistä, joita Niilissä toisinaan saattaa esiintyä niin runsaasti, että vesi värjäytyy punaiseksi.


title: Egyptin vitsaukset

text: Eräät tutkijat ovat esittäneet, että kertomus vitsauksista liittyisi toisella vuosituhannella eaa. tapahtuneeseen Santorínin tavattoman voimakkaaseen purkaukseen, jolla olisi ollut huomattavia vaikutuksia Egyptissä saakka. Purkauksessa ilmakehään olisi levinnyt niin paljon vulkaanista tuhkaa, että se olisi pimentänyt auringon laajoilla alueilla. On myös selitetty, että Raamatussa kuvatun Kaislameren ylityksen olisi tehnyt mahdolliseksi purkauksen aiheuttama tsunami, jollaisen edellä veden pinta ensin laskee joksikin ajaksi paljastaen mahdollisesti laajankin alueen veden pohjaa ennen hyökyaaltoa. Tämä tosin edellyttäisi, että "Kaislameri" ei vastoin yleistä käsitystä tarkoittaisikaan Punaistamerta vaan Välimeren rannalla Niilin suiston itäpuolella sijaitsevaa Manzalanjärveä


title: Egyptin vitsaukset

text: Muun muassa Graham Phillipsin mukaan muutkin vitsaukset on selitettävissä Theran purkauksen seurausilmiöiksi ja muistuttavat St. Helensin vuoden 1980 purkauksen vaikutuksia. Tällaisen räjähdysmäisen purkauksen jälkeen voi laajoilla alueilla sataa tulivuoresta yläilmoihin syöksyneitä kiviä, joita Raamatussa kuvattaisiin "raesateena". St. Helensin purkauksen jälkeen lähiseudulla myös monet ihmiset sairastuivat ilmassa esiintyneen tuhkan vuoksi ihotauteihin, ja monet kotieläimet kuolivat. Theran purkauksessa laajalle ympäristöön olisi levinnyt myös rautaoksidia, joka olisi värjännyt Niilin veden punaiseksi. Tämänkaltaisen katastrofin jälkeen olisivat myös monet hyönteiset kuten sääsket, paarmat ja heinäsirkat, samoin kuin sammakotkin, päässeet suuresti lisääntymään, sillä purkauksen seurauksena niitä normaaleissa olosuhteissa saalistavat viholliset olisivat kuolleet.. Se että israelilaiset säästyivät vitsauksilta, johtui Phillipsin mukaan siitä, että purkauksen aikana vallinneen tuulen suunnan vuoksi heidän asuma-alueensa, Goosenin maakunta Niilin suiston itäisimmän haaran varrella, olisi jäänyt tuhkapilven peittämän alueen ulkopuolelle. Purkauksen seurauksena vitsaukset olisivat tosin tulleet eri järjestyksessä kuin Raamatussa kerrotaan: pimeys ja kivisade ensin, tuhohyönteiset ja sammakot viimeisinä, mutta tämä johtuu hänen mukaansa siitä, että kertomus sai kirjallisen asunsa vasta satoja vuosia myöhemmin, kun siitä oli israelilaisten keskuudessa monien sukupolvien ajan kerrottu vain suullisesti.


title: Egyptin vitsaukset

text: Phillipsin mukaan onnettomuudet olisivat tapahtuneet Amenhotep III:n hallitsijakauden lopulla noin 1360 eaa. ja vaikuttaneet suurelta osin myös hänen seuraajansa Akhenatenin uskonnollisiin uudistuksiin. Kertomukseen viimeisestä ja ankarimmasta vitsauksesta, Egyptin kaikkien esikoisten kuolemasta, olisi hänen mukaan antanut aiheensa jokin Egyptiin Akhenatenin kauden lopulla levinnyt vakava kulkutauti sekä toisaalta se seikka, että hän ja hänen jälkeensä useat muutkin faaraot aina Ramses I:een saakka jäivät vaille miespuolista jälkeläistä.


title: Egyptin vitsaukset

text: Teorioissa, joiden mukaan vitsaukset liittyisivät Theran purkaukseen, on kuitenkin ongelmana ajoitus. Radiohiiliajoitukset viittaavat siihen, että purkaus tapahtui jo 1600-luvulla eaa., kun taas esimerkiksi Phillipsin mukaan se olisi tapahtunut vasta noin 1360 eaa.


title: Astin maakunta

text: Astin maakunta () on yksi Italian maakunnista. Se sijaitsee Piemonten alueella Italian luoteisosissa. Maakunnan asukasluku oli 217 067 kesäkuun 2016 lopussa.


title: Astin maakunta

text: Maakunnan pinta-ala on 1 511 km². Maakunta muodostuu 118 kunnasta. Pääkaupunki Astin lisäksi yli 10 000 asukkaan kaupunkeja ovat Canelli ja Nizza Monferrato.


title: Jason Blake

text: Jason Blake (s. 2. syyskuuta 1973 Moorhead, Minnesota) on yhdysvaltalainen ammattilaisjääkiekkoilija. Hän on pelannut jo kymmenen kautta jääkiekkoliiga NHL:ssä. Blake on pienikokoinen laitahyökkääjä, joka joutui poikkeuksellisesti pelaamaan juniorisarjoissa useita kausia, ennen kuin hän siirtyi varaamattomana pelaajana NHL:ään.


title: Jason Blake

text: Blake oli kotikaupunkinsa lukion jääkiekkojoukkueen Moorhead Spudsin tähtipelaaja. Lukion jälkeen Blake siirtyi USHL:ään Waterloo Blackhawksiin odottamaan . Hän pelasi kaksi kautta USHL:ssä, eikä varausta kuulunut, joten 21-vuotias Blake siirtyi 1994-1995 Ferris State Universityn yliopistoon pelaamaan ja opiskelemaan.


title: Jason Blake

text: Blake vaihtoi ensimmäisen Ferris Statessa vietetyn vuoden jälkeen yliopistoa University of North Dakotaan ja joutui NCAA:n sääntöjen mukaisesti pitämään pelaamisessa välivuoden siirron takia. Hän pelasi kolme seuraavaa kautta North Dakotassa ja hänet valittiin joka vuosi yliopistosarjan tähdistöjoukkueeseen. Viimeinkin huhtikuussa 1999 NHL-joukkue Los Angeles Kings kiinnitti häneen huomiota ja teki sopimuksen hänen kanssaan.


title: Jason Blake

text: Blake teki NHL-debyyttinsä jo loppukaudesta 1999 ja teki ensimmäisessä ottelussaan uransa ensimmäisen maalin. Hän on sanonut sen olevan uransa muistettavin hetki. Kautta edeltäneellä harjoitusleirillä Blake näytti hyviä otteita, ja Los Angeles otti hänet vakiokokoonpanoonsa. Kauden aikana hän pelasi 64 ottelua, joissa teki viisi maalia ja 18 syöttöä. Seuraavalla kaudella Blake ehti pelata vain 17 ottelua Los Angelesissa, kun hänet myytiin New York Islandersiin varaustilaisuuden varausvuoroa vastaan.


title: Jason Blake

text: Kausi Islandersissa oli Blaken ensimmäinen kokonaan pelattu kausi. Islanders selvisi pudostuspeleihin, joskin putosi jo ensimmäisellä kierroksella. Kaudella Blake täytti häneen kohdistuneet odotukset ja pelasi uransa sen astisesti parhaan kauden 25 maalilla ja 30 syötöllä. Hän pelasi varmasti myös seuraavat kaudet. Hän paransi jatkuvasti tuloksiaan, tehden ensin 28 maalia kaudessa, sitten 40 maalia kaudessa. Kausi jäi Blaken viimeiseksi Islandersissa. Hän siirtyi kauden päätteeksi vapaana pelaajana Toronto Maple Leafsiin. Blake pelasi Sveitsin Nationalliga A:n HC Luganossa.


title: Jason Blake

text: Kesken kauden Blake sairastui harvinaiseen leukemiaan, joka todettiin kuitenkin hoidettavissa olevaksi. Blake toipui leukemista, eikä joutunut jättämään ainuttakaan ottelua väliin. Hänet palkittiin kauden päätteeksi Bill Masterton Trophyllä omistautumisesta jääkiekolle.


title: Jason Blake

text: Tammikuussa 2010 Maple Leafs myi Blaken Anaheim Ducksiin.


title: Jason Blake

text: Blake on edustanut Yhdysvaltain jääkiekkomaajoukkuetta kahdesti. Hän toimi joukkueen kapteenina maailmancupissa 2004 ja lisäksi hän osallistui vuoden 2006 talviolympialaisiin.


title: Novaran maakunta

text: Novaran maakunta () on maakunta Piemonten hallintoalueella Luoteis-Italiassa.


title: Novaran maakunta

text: Novaran maakunnan pinta-ala on 1 340 km ja asukasluku noin 370 000. Maakunta muodostuu 88 kunnasta, ja sen pääkaupunki Novara.


title: Novaran maakunta

text: Pääkaupungin lisäksi yli 10 000 asukkaan kaupunkeja ovat Arona, Borgomanero, Cameri, Castelletto sopra Ticino, Galliate, Oleggio ja Trecate.


title: Sten Holm

text: Sten Alfred Holm (22. tammikuuta 1887 Pietarsaari – 2. kesäkuuta 1932 Kanada) oli suomalainen jääkäriluutnantti ja tehtaanjohtaja. Hänen vanhempansa olivat tehtailija Johan Alfred Holm ja Maria Lovisa Påhlsson. Hänet vihittiin avioliittoon vuonna 1910 Toini Sofia Elisabet Holmströmin kanssa.


title: Sten Holm

text: Hän kävi viisi luokkaa Pietarsaaren ruotsalaista yhteiskoulua. Hän teki vuonna 1908 opintomatkan Turkkiin tutkiakseen paikallista tupakanviljelyä.


title: Sten Holm

text: Hän toimi tupakkatehtailijana ollessaan jääkäriliikkeen värvärinä värväten miehiä jääkäripataljoonaan. Hän teki Pietarsaaren Uumajan etapin järjestämiseksi tiedustelumatkoja Holmöhön ja Uumajaan kesällä 1915 ja järjesti tämän etapin toiminnan syksyllä samana vuonna. Hänen urotyökseen laskettakoon tapaus, jossa hän vapautti Pietarsaaren poliisivankilasta jääkärietappimies Johannes Sandvikin ja joutui sen jälkeen pakenemaan Ruotsiin, mistä hän jatkoi matkaansa Saksaan.


title: Sten Holm

text: Saksassa hän liittyi vapaaehtoisena sotilaskoulutusta antavaan jääkäripataljoona 27:n pioneerikomppaniaan 18. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, Schmardenissa ja Aa-joella. Hän sai Misse-joen taisteluiden ansiosta 2. lk. rautaristin toisena suomalaisena pataljoonassa heti gruppenführer Waseniuksen jälkeen Hän oli komennettuna etappitehtäviin Suomeen 18. elokuuta 1916 – 5. marraskuuta 1916 välisen ajan. Hän osallistui vuonna 1917 järjestetyille moottoripyöräkursseille Libaussa.


title: Sten Holm

text: Hän astui Suomen armeijan palvelukseen luutnanttina 7. helmikuuta 1918 ja saapui 3. maaliskuuta 1918 aselastia seuranneen komennuskunnan mukana höyrylaiva S/S Virgolla Vaasaan. Hänet sijoitettiin Valkoiseen armeijaan joukkueenjohtajaksi aluksi 2. Jääkärirykmentin 4. jääkäripataljoonaan, josta hänet siirrettiin 17. maaliskuuta 1918 alkaen 6. jääkäripataljoonan 1. komppaniaan. Hän otti osaa sisällissodan taisteluihin Kalevankankaalla, Näsilinnassa, Tampereella ja Kuokkalassa.


title: Sten Holm

text: Sisällissodan jälkeen hän palveli edelleen 2. Jääkärirykmentissä, jonka nimi myöhemmin muuttui Porin jalkaväkirykmentti n:o 2:ksi. Hän erosi vakinaisesta palveluksesta 21. syyskuuta 1918 ja siirtyi Ab J. A. Holm Oy:n palvelukseen tupakkatehtaan johtajaksi, missä toimessa oli vuodet 1918–1926. Johtajan työnsä ohella hän toimi Pietarsaaren suojeluskunnan paikallispäällikkönä 1. elokuuta 1918 – 15. maaliskuuta 1920 ja esikunnan jäsenenä vuosina 1920–1926. Hän matkusti vuonna 1928 Kanadaan, missä kuoli 2. kesäkuuta 1932. Hänen tuhkansa siirrettiin myöhemmin Suomeen Pietarsaaren hautausmaahan.


title: Suomi Meloo

text:
Suomi Meloo on Suomessa vuosittain järjestettävä melontatapahtuma. Ensimmäinen tapahtuma järjestettiin vuonna 1985. Tapahtuman idean isä oli Jouko Isometsä (vuodesta 2012 Jouko Kivimetsä). Hän sai ajatuksen 1982 joulukuussa ja alkoi selvittämään, voidaanko useita alueellisia melontareittejä yhdistää pitkiksi kokonaisuuksi. Lahtelainen Arvo Korkkinen lähti testaamaan Isometsän esittämää Iisalmi - Kotka -reittiä kesällä 1984 ja totesi sen mahdolliseksi vaihtopaikkoineen. Isometsä pyysi Suomi Meloo ry:n ja Suomen Kanoottiliiton yhdessä järjestämään tapahtuman ja keräsi ensimmäiset sponsorit tapahtumalle. Pääsponsorit olivat alussa Seura-lehti ja Osuuspankki. Tapahtuman käynnistyttyä monet joukkueet ovat olleet mukana toistuvasti vuodesta toiseen. Pisimpään mukana ollut johtomeloja, joka vastaa osuuksilla reitistä, on ollut Erkki Lappi. Hän on ollut mukana alusta asti.
Suomi Meloo -kanoottiviestin järjestää Suomi Meloo ry, jonka muodostavat Suomen Kanoottiliitto ry ja Suomen Latu ry.


title: Suomi Meloo

text: Tapahtuma on järjestetty vuodesta 1985 alkaen. Tapahtumasta on Jorma Honkalan toimittama Suomi Meloo kanoottiviestin 15-vuotis- juhlakirja 1985-2000. 30. juhlamelonnan pääjuhla pidetään Savonlinnassa 10.6.2014. Vuoden 2014 melonnan suojelijana toimii tasavallan presidentti Sauli Niinistö.Viestin eri osuudet on jaettava joukkueen jäsenten kesken kunnon, taidon ja kokemuksenmukaan. Joukkueessa on oltava vähintään viisi henkilöä. Suositeltava määrä on 6-12 melojaa, jotta myös riittävälle levolle jää aikaa. Sama meloja saa meloa korkeintaan kaksi osuutta peräkkäin, jonka jälkeen on pidettävä lepovuoro.


title: Suomi Meloo

text: Jokainen joukkue ja yleisömeloja meloo omalla kanootillaan, joka voi olla yksikkö tai kaksikko tai avokanootti. Kajakkikaksikko on yleisin Suomi Meloo kanoottimalli, sillä se antaa pelivaraa joukkueelle, kunhan melojia on riittävästi. Kukin joukkue ratkaisee itse melooko yksiköllä vai kaksikolla. Yleisöosuuksilla voi olla vesillä useampi kanootti/ joukkue.


title: Teinolophos

text: Teinolophos trusleri oli esihistoriallinen nokkaeläinlaji ja Teinolophos-suvun ainoa jäsen. Teinolophos eli varhaisliitukaudella ja se on maailman vanhin tunnettu nokkaeläin. Teinolophos sijoitettiin aikaisemmin heimoon "Steropodontidae", mutta 30. toukokuuta 2007 PNASissa julkaistun tutkimuksen mukaan se kuuluisi vesinokkaeläinten ("Ornithorhynchidae") heimoon.


title: Teinolophos

text: Teinolophos tunnetaan Australian Victoriasta 2005 löydetyn leukaluun perusteella.


title: 1920-luvun kosmetiikka

text: 1920-luvun kosmetiikkamuodille tyypillisiä olivat näkyvästi punatut huulet, kajaalilla reunustetut silmät ja valkeiksi puuteroidut posket.


title: 1920-luvun kosmetiikka

text: 1920-luvun voimakas ehostus oli vastareaktio sotaa edeltäneen aikakauden feminiiniselle ja häveliäälle Gibson Girlin roolimallille. Kansainvälinen kauneuskulttuuri muotoutui 1920-luvulla, ja yhteiskunta keskittyi yhä enenevässä määrin uudistusten ja muutoksen ympärille. Teatteri, elokuvat, kirjallisuus ja taide heijastelivat aikakautensa muotisuuntauksia.


title: 1920-luvun kosmetiikka

text: Naiset kokivat myös tarpeen käyttää enemmän ehostusta. Sotaa edeltäneellä aikakaudella suhtautuminen seksuaalisuuteen oli ollut hyvin pidättyväistä, ja nyt sodan jälkeisellä aikakaudella haluttiin korostaa enemmän sukupuolista puoleensavetävyyttä vastakohtana menneelle ajanjaksolle. Lisäksi naiset alkoivat siirtyä työelämään ja heitä alkoi ilmaantua enemmän myös kauneudenhoitoalalle. Monet aikakauslehdet, kuten ranskalainen "Beauty Industry", kehottivat naisia käyttämään meikkiä, jotta he kykenisivät kilpailemaan miesten kanssa työelämässä.


title: 1920-luvun kosmetiikka

text: Huulipunasta tuli laajalti suosittu Maurice Levyn keksittyä metallisen huulipunansäilytyskotelon vuonna 1915. Huulipunaa oli saatavilla puikkoina sekä voidemaisessa että nestemäisessä muodossa. Pitkäkestoiset ja pysyvät värit olivat suosituimpia. ”Luonnollinen” huulikiilto keksittiin myös tuolloin. Sen punainen väri saatiin bromohaposta. Myös maustettuja huulipunia käytettiin; kirsikka oli suosituin maku.


title: 1920-luvun kosmetiikka

text: Helena Rubinstein kehitti tuotemerkin nimeltä "Cupidon jousi", jota mainostettiin "itsestään muotoutuvana huulipunana, joka tekee huulistasi täydellisen Cupidon jousen." Peilillä varustetun huulipunakotelon keksiminen 1920-luvulla auttoi käyttäjiään huulipunan lisäämisessä.


title: 1920-luvun kosmetiikka

text: 1920-luvulla aikaisemmat sotkuiset eliksiiripunat korvattiin voidemaisilla, puuterimaisilla ja nestemäisillä poskipunilla. Pitkäkestoiset poskipunat olivat pitkäkestoisten huulipunien tavoin kaikkein suosituimpia.


title: Boy George

text: Boy George (oik. George Alan O’Dowd, s. 14. kesäkuuta 1961 Eltham, Lontoo) on brittiläinen laulaja-laulunkirjoittaja ja entinen Culture Clubin solisti.


title: Boy George

text: Tammikuussa 2009 Boy George tuomittiin 15 kuukaudeksi vankeuteen prostituoidun vapaudenriistosta. Tapaus sattui vuoden 2007 alkupuolella, jolloin Boy George oli kahlinnut norjalaisen miesseuralaisen ja pahoinpidellyt tätä. Boy George on saanut aiemminkin tuomioita muun muassa huumeiden hallussapidosta.


title: Boy George

text: Boy Georgen androgyyninen tyyli kiinnitti manageri Malcolm McLarenin huomion, ja hän järjesti O’Dowdille esityksen Bow Wow Wowin kanssa. Boy Georgen liittyminen Bow Wow Wowiin ei ottanut tulta alleen ja hän aloitti oman yhtyeensä basisti Mikey Craigin kanssa. Yhtyeen nimi oli In Praise of Lemmings, mutta nimi hylättiin myöhemmin. Jon Moss (joka oli soittanut rumpuja The Damnedissa, Adam and the Antsissa ja Londonissa) liittyi yhtyeeseen. Sitten yhtyeseen liittyi myös kitaristi-kosketinsoittaja Roy Hay. Ryhmä hylkäsi toisen nimensä, Sex Gang Childrenin, ja vaihtoi sen Culture Clubiin.


title: Vittorio Veneton taistelu

text: Vittorio Veneton taistelu oli ensimmäisen maailmansodan taistelu, joka käytiin lähellä Vittorio Veneton kaupunkia Trevison maakunnassa 24. lokakuuta – 3. marraskuuta 1918.